text:
WASHINGTON,DC
— Kan Washingten DC keessa jiru ministrii haajaa alaa Ameerikaa keessaa shaakala hojii irra kan turte shamarree Seenaa Chimchimoo duula filannoo presidentummaa Ameerikaa kan Baraak Obamaa marasaa lamaanuu keessatti himraachuu dhaan uummata dadammaqsuu qabee waajjira duula filannoo isaanii haadhoo kan Shikaagoo jiru keessaa illee hojjetaa turte. Senetii Illinooyi keessaa illee shaakala hojii irratti bobbaatee hojjetteetti Seenaan.
Presidaant Obamaa akkan deggeruuf waan na kakaase inni duraa ilaalcha isaan dubartootaaf kennan akkasumas kaayyoon isaan qabatanii ka'an kan koo waliin waan wal gituufii jetti seenaan. Namni bakka yaade ga'uu yoo fedhe danqaa kan itti ta'u ofuma isaa malee ka biraan hin jiru, kanaaf kaayyoo qabatanii ka'antti amannaan galma ofii ga'uun ni danda'ama jettee jirti.
Fedhii siyaasa keessatti hirmaachuuf qabdu seenaan yeroo ibsitu hoogganoonni Afrrkaa hedduun isaanii warreen gama dhiyaa irraa barachuun utuu irra jiru mirga dimokraasii biyyootii alaatti shaakalan uummati isaanii akka hin dandammanne gochuun isaanii na ajaa'ibaa jetti. Gara fuula duraatti kanneen imaammata biyyaa baasan waliin hojjechuu, keessumaa hundee guddina dinagdee fi hawaasaa kan ta'an mirga dubartoonni hawaasa keessatti qabaachuu qaban irratti hojjechuun fedha jetti.
Guutummaa marii Seenaa waliin geggeeffame kutaan lamaanuu kan armaan Gadii ti.
Gaaffii fi deebii kutaa 1ffaa
Gaaffii fi deebii kutaa 2ffaa


c: text/html

text:
WASHINGTON, DC
— Daangaa yaman fi saa’udii irratti Dallaan fageenya kiloo meetra 75 kan ijaaramee yoo ta’u yeroo hojiin ijaarsaa kun xumuramu fageenya kiloo meeetra kuma tokkoo fi dhibba saddeetti daangaa biyyoota lamaan giddu kan qabaatu ta’uun ibsamee jira.
Dallaan shiboo irraa hojjatame kun lafa irraa hojjaan isaa meetra 3 ol kan dheeratu
ta’uunn beekamee jira.
Dallaan kun namoota seeraan ala biyyoota gaanfa Afrikaa irraa gama yamaniin saa’uudii seenuuf yaalan ittisuuf akkasumas meeshaa waraanaa akkasumas jimaa seeraan ala deddebisuun akka dhaabatu gochuuf yaadameeetu.
Baqatoonni akka jedhanti namoota seeraan ala nama deddebisaniif maallaqa guddaa baasan iyyu dararaa reebichaa ibiddaan gubamuu akkasumas qaamaa hir’achuu adda addaa jarreenuma kanaan kan irratti rawwatamu ta’u dubbatu.
Maallaqa qabatanii jiran hundumaa saamamuu bira darbee firri iddoo fagoodhaa baqatonni qaban maallaqa guddaa akka erganiif bilbilaan dorsisuun akka jiru kun mikaa’uu baannaan carraan isaa eeggatu ajjefamuu ykn galaanati darbamu ta’u ibsan.
Gaaffii fi deebii

robotstxt: allowed

filter: keep


text:
Yoo Ijoolleen Isaa Waliigalan, Oromoon akka Dafee Bilisoomu Mamiin ykn Shakkiin Hin Jiru
Abdii Boruutiin*
Akkan raadiyoonii sagalee Oromiyaa irraa dhagayetti, tokkummaan jaarmayoota Oromoo sadii: AWDO – Adda Walabummaa Dimokraatummaa Oromiyaa, GABUO – Gumii Adda Bilisummaa Ummata Oromiyaa fi ATBUO – Adda Tokkummaa Bilisummaa Ummata Oromoo, kan torban sadi dura labsamee ture, milkii dhaan akka xumuramee dha. Kanaaf, duraan dursee jaarmayoota keenya sadeen baga tokkummaan keessan milkaawe; baga uummata keenya gammachiftan; baga isin illee gammaddan jechuun barbaada.
Har’a tokkoomuu danda’uunuu injifannoo tokko waan ta’eef, uummata keenyatti abdii horachiiftanii hamilee diina keenyaa waan cabsitaniif, Oromoon hunduu kanatti gammaduu qabu. Seenaa boonsa barreessuuf boqonnaa duraa bantanii jirtu. Tokkummaan kun humna cimaa dhalchee, kan qabsoon ittiin finiinuu danda’u akka ta’u abdiin qaba. Tokkummaa dhaan humna horachuuf deemtanitti waaqayyo/rabbi dabalamee, galii barbaaddan (barbaadne) akka geessan (geenyu) isin (nu) haa godhu. Jabaadhaa qabsaa’ota Oromoo; abjuu (dream) fi hawwiin keenyas gaaf tokko dhugaa ta’ee argamuun isaa waan hin oolle dha.
Yeroo tokko tokko waayee qabsoo bilisummaa Oromoo (QBO) yoon gadi fageenyaan itti yaadu, waayeen kun Oromoo hundaafuu galee laata? jedheen yaada ykn of gaafadha. Gaafiin kun salphaa fakkaata malee qabiyyee fi hiika guddaa qaba. Kanaaf, ammas irran deebi’aa: Waayeen QBO Oromoo hundaafuu galee ykn galaa laata? Yoon akkan jedhu, ilmaan Oromoo kan QBOtiif wareegama kaffalaa jiran; kanaaf jedhanii miidhaa guddaan irra ga’aa jiru; dhimma mataa ofii fi jiruu ofii kan dhuunfaa dhiisanii waayee kanaaf dursa kennuu dhaan yeroo, humna, qabeenya, beekumsa fi dandeettii ofii kanarra oolchan ykn oolchaa jiran gaafii keessa galchuu kiyyaa miti.
Qabsoo bilisummaa Oromoo jennee yoo dubbannu akka seera dubbii Afaaniitti (grammar) waan waayee nama sadaffaa (third person) dubbannu fakkaata. Qabiyyeen isaa garuu akkasitti ilaalamuun irra hin jiru. Kun waayee keenya kan Oromoo hundaa ti; yoo Oromoon hunduu kanatti amanan jechuu dha. Akkaataa dubbii (way of expression) qajeelchuu barbaadee otuu hin taane, wantin jechuu barbaade waayee qabsoo keenyaa jennee fudhachuu fi akkanattis ilaaluun barbaachisaa dha jechuu kooti. Waayee kanaaf hundi keenyaa ittigaafatama lammummaa qabna ykn nurraa eegama jechuu dha. Akka dhimma mataa keenyatti ilaaluu qabnna. Kanaaf illee gayee nurraa eegamu hundi keenyaa gumaachuu qabnna.
Nuyi Oromoon gabrummaa jalatti kan kufnne; bilisummaa fi biyyi keenya Oromiyaan kan nurraa fudhataman humnaani, qawwee dhaani. Wanta humnaan dhaban tokko ammoo deebisanii kan argatan humnumaani. Karaan biraa jiraachuu danda’u illee kun murteessaa dha jedheen yaada. Kanaaf ammoo humna cimaa amansiisaa fi kan waabii ta’uu danda’u qabaachuu ykn horachuu barbaachisa. Kuni hoo issaa dhufa? Hundee fi burqaan humna akkanaa hunda caalaa tokkummaa dha. Tokkummaan murteessaa dha; bu’ura waan hundaa ti. Karoora feene haa qabaannu, karaa feene haa filannee deemnnu shakkii tokko malee kan galii dhaan nu ga’uu danda’u tokkummaa qofaa dha. Tokkummaan hoo eessaa dhufa? Tokkummaan waliigalteerraa dhufa. Gabaabumatti, humni tokkummaarraa, tokkummaan ammoo waliigalteerraa dhufa jechuu dha.
Kanaaf barruun kiyya kan har’aa kan xiyyeeffatu, akkuma mata dureen agarsiisu, waliigaltee ilmaan Oromoo irratti. Makmaaksi “Waliigalan alaa galan” jedhu waan yeroo baay’ee dubbatmuu fi barameef akka salphaatti ilaalama malee qabiyyeen fi hiiknni yookaanis dhaamsi inni qabu guddaa dha. Waliigalteen ilmaan Oromoo maaliif barbaachisaa ta’e ykn ta’a? Tokkoffaa fi inni guddaan, akkuman kanaa olitti ibsuu yaale, waliigalteen tokkummaa fida (otuu walii hin galin tokkoomuun ykn tokkummaa ijaaruun waan hin danda’amneefi), tokkummaan ammoo humna ta’a. Lammffaa, akkuma “Yoo abbaan iyyate ormi namaa mirmata” jedhamu, yoo dura waliigalteen jiraatee, sagalee tokkoon dubbanne, addunyaan illee caalaatti nu dhaga’uu danda’a. Sadaffaa, yoo waliigaltee qabaanne, diinni nu jidduu seenee ykn galee gara gara nu hiruu dhaaf carraa hin argatu. Egaa bu’aan waliigaltee irraa argamu baay’ee dha. Kanan asitti dhiyeesse qofaa miti.
Namni tokko dura waa tokko argachuu barbaada ykn hawwa. Waan barbaadu sana yoo beeke fi isas argachuu dhaaf murteeffate booda, karaa waan sana ittiin argachuu danda’u barbaada. Waayeen qabsoo bilisummaa keenyaas akkanuma. Wanti barbaadnu bilisummaa keenya fi walabummaa biyya keenyaa ti. Kun kaayyoo keenya isa guddaa dha. Gaafiin ka’uu qabu garuu waan barbaadnu kana akkamitti arganna? ykn akkamitti kaayyoo kana galii dhaan geenya? kan jedhu dha. Kun karaa lamaan argamuu danda’a, karaan tokko qabsoo hidhannootin, qawwee dhaan, humnaan yoo ta’u; karaan biraa ammoo karaa nagaatiini. Karaa hidhannootiin galii barbaadne ga’uun salphaa ta’uu baatus karaa nagaatiinis waan barbaadne sana argachuun akkasuma salphaa hin ta’u. Yeroo ammaa karaan lamaanuu ulfaataa dha jechuu dha.
Haa ta’u malee, yoo waliigalteen jiraate; yoo kaayyoo tokkorratti waliigaluun danda’ame, karaa kaayyoon kun ittiin galii ga’uu danda’u argachuun ulfaataa waan ta’u natti hin fakkaatu. Wanti waliigalanii, tokko ta’anii waliin barbaadan dafee argamuu danda’a. Qormaanni guddaan (big challenge) garuu waliigalanii waan tokkotti amanuu fi kanas bakka brbaadameen ga’uu dha. Waliigalteen ilmaan Oromoo, akkuma ijaarsa mana gamoo (building) tokkoo hundee irraa jalqabuu qaba; jalatti jalqabee hamma baddaatti deemuu qaba jechuu dha. Yoon akkana jedhu maal jechuu kooti? Har’a waliigaltee fi tokkummaa qabsaa’ota fi jaarmayoota keenyaa qofaa otuu hin taane, waliigalteen ilmaan Oromoo hawaasa keessatti jalqabuu qaba; hundeen waliigaltee qabsaa’ota fi jaarmayootaa kana ta’uu qaba jechuu kooti.
Yoo akkanatti waliigaltee fi tokkummaan hundee gaarii irratti ijaarame, tokkummaa diinni keenya diiguu hin dandeenyetu ijaarama. Kana qofaa miti; yoo hundi keenyaa waliigallee, kaayyoos ifa goone, waan barbaadnu kana waliin argachuu dhaaf wal gargaarra, tumsa walii taana. Waliin mormuu fi wal dadhabsiisuun, karaa walitti cufuun hin jiraatu. Humna qabnu hundaa qindeessinee irree tokkoon diinatti duulla jechuu dha. Akkanatti bilisummaa fi walabummaan keenya dhiyaachuu danda’u. Kanaaf ammoo waliigalteen ilmaan Oromoo murteessaa dha. Yoo kaayyoo tokko qabaatan wanti waliigaltee nama dhoowwu hin jiru.
Namni tokko nama ykn namoota yoo yaamu, hamma namoonni sun owwaatanitti yaamicha isaa hin dhaabu; hinuma lallaba. Yaamicha kana otuma dhaga’anuu owwaachuu akka didan yoo beeke ykn hubate, maaliif otuu dhageessanuu na jalaa diddan? jedhee hamma deebii tokko argatutti gaafii kana dhiyeessaaf malee cal jedhee hin dhiisu. Namoonni kun ammoo deebii lama kennuu danda’u: tokko, sobaan, otuu yaamicha sana dhaga’anuu hin dhageenye jechuu yoo ta’u; inni biraa waan yaamich sana didaniif sababa kennu. Kan ta’es ta’u yaamicha tokkoof owwaachuun waanuma ilmaan namootaa irraa eegamu dha.
Fakkeenya yaamichaa kana kanan dhiyeesse, ammas ajandaa’uma dur sanattan deebi’aa, yaamicha uummanni keenya jaarmayoota bilisa baasota keenyaaf keessumaayyuu Adda Bilisummaa Oromootiif godhan kaasuufani. Hawwiin uummata keenyaa waliigaltee fi tokkummaa qabsaa’ota fi jaarmayoota Oromoo keessumaayuu kan ABO garee sadeenii akka ta’e waan hunduu itti amananii dha jedheen yaada. Jaarmayoonni keenya ammaoo yaamicha uummata keenyaa kanaaf owwaachuun dirqama isaanii ti. Erga uummata Oromootiif, bilisummaa isaa fi walabummaa biyya isaatiif qabsoofnna jedhanii qabsoo kana keessa seenanii, sagalee uummata kanaa dhaga’uu fi yaamicha isaatiif owwaachuun akka dirqama isaanii ta’e isaanitti himuun barbaachisaa miti. Kanaaf, ABO garee sadeenis yaamicha kanaaf owwaatanii oduu gammachiisaa dhaan gadi ba’uu qabu.
Jaarmayoonni keenya sadeen AWDO, GABUO fi ATBUO yaamicha uummata keenyaa dhaga’anii kunoo owwaannaa isaanii hojiirra oolchaa jiru. Uummanni keenyas warra yaamicha isaatiif owwaatan hundaa duuba fi wajjin (waliin) hiriiruu dhaan qabsoo bilisummaa isaa cimsuu qaba. Qabsoon bilisummaa fi walabummaa kun kan qabsaa’ota ykn bilisa baasotaa qofaa otuu hin taane kan Oromoo hundaatuu ta’uu qaba. Oromoon hunduu bakka jiranitti qabsaa’ota ta’uu qabu. Qabsaa’aa ta’uu dhaaf ammoo qawwee qofaa baachuun namarra hin jiru. Qbsoo kanaaf gayee ofii gumaachuun; waan danda’aniin – qabeenyaan, barumsaan, beekumsaa fi dandeettii dhaan tumsa ta’uun ittigaafatama lammummaa ti.
Akka gabrummaa Habashaa jala jirru Oromoo dhiisii diinni keenyaa kanuma beeku dha. Kanaaf, Oromoon dhugaa kana beeku fi itti amanu hunduu gabrummaa kana jalaa ba’uu fi biyya ofii kan dhabe deebisee argachuu dhaaf qabsoo bilisummaa fi walabummaa kana akka dhimma dhuunfaatti fudhatee kanaafis hojjechuu qaba. Warri Oromiyaa keessa jiran akka hin warraaqne fi hin dubbanne qawwee diinaatiin ukkaamamanii jiru. Haa ta’u malee haala badaa kana keessatti illee qabsoo hadhaawaa otuu hin godhin oolanii hin bulan. Warri biyya alaa jiran garuu xinnaatu illee jireenya nagaa keessa waan jiraniif haalli isaan keessa jiran akka haala biyya keessaa ti miti. Yoo fe’ii qabaatan (kana qabaachuun dirqama), yoo egeree ofii yaadan, har’a waan danda’an, hamma danda’an qabsoo kanaaf gumaachuu dhaaf ittigaafatama qabu.
Yeroon cal jedhanii taa’an, dhimma dhuunfaa fi jireenya dhuunfaa qofaa yaadan; kan uummata irraa dhalatanii dagatan dabruu qaba. Badiin biyyaa fi saba keenyaa diinaan tottolfamaa fi qophaawaa waan jiruuf, hamma badiin kun dhufutti taa’aniituma eeguun booda nama gaabbisiisa. Gaabbuu qofaa otuu hin taane, biyya egereef hawwinu sana dhabuutu dhufa. Balaa nurra ga’uuf deemu alaalatti arguu qabnna. Kanaaf har’a itti yaaduun barbaachisaa dha. Yoo waliigalteen ilmaan Oromoo jiraate garuu, tokkummaa cimaa hunda hammataan ijaaramuu akka danda’u fi bilisummaa fi walabummaanis dafanii akka dhufan mamiin ykn shakkiin hin jiru.
Galatoomaa.
* Abdii Boruu: aboruu@gmail.com
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
13 Comments
-
Bultum Waquma said,
Hi Abdii Boruu
Thankyou very much+well articulated article
As you have said “hundee fi burqaan humna akkanaa hunda caalaa tokkummaa dha. Tokkummaan murteessaa dha; bu’ura waan hundaa ti. Karoora feene haa qabaannu, karaa feene haa filannee deemnnu shakkii tokko malee kan galii dhaan nu ga’uu danda’u tokkummaa qofaa dha. Tokkummaan hoo eessaa dhufa? Tokkummaan waliigalteerraa dhufa. Gabaabumatti, humni tokkummaarraa, tokkummaan ammoo waliigalteerraa dhufa jechuu dha.”
Therefore, as an OROMO-along with you- we are so greatful toward our political leaders and for all their attempts to make a REAL- UNITY. May Waaqa Gurraacha bless them!!!!!!!!!
Galatoomi
-
Hilaa Walii said,
”Utuu saree qabaannee, saree kormaa qabaannee ,horii bineensi hin nyaatuu.”Akkuma jedhamu beektoti Oromoo,hayyooti siyaasaa saba Oromoo —utuu maree qabaannee,utuu amala wal danda’uu qabaannee,utuu rakkoo saba Oromoo furuu qofa irratti bobbaanee,utuu wal xiiqeffachuu dhiisnee diina sabichaa xiiqeffachuudhaan garaa qulqulluu mirgaa fi bilisummaa saba Oromoo argamsiisuuf tokkummaadhaan qabsoofnee/waan dandeettii keenyaa gumaachinee Oromiyaa fi sabi Oromoo diinaan qorqamee hin nyaatamuu beekaa!
-
Hilaa Walii said,
“Utuu saree qabaanee,saree kormaa qabaannee,horii bineensi hin nyaatuu.”Akkuma jedhamu beektoti Oromoo,hayyooti siyaasaa saba Oromoo-utuu maree qabaannee,utuu amala wal danda’uu qabaannee,utuu rakkoo saba Oromoo furuu qofa irratti bobbaanee,
utuu wal xiiqeffachuu dhiisnee diina sabichaa xiiqeffachuudhaan garaa qulqulluun mirgaa fi bilisummaa saba Oromoo argamsiisuuf tokkummmaadhaan qabsoofnee,waan dandeettii keenyaa gumaachinee Oromiyaa fi sabi Oromoo diinaan qorqamee
hin nyaatamuu beekaa!
-
Mellis said,
Hi Abdii,
well said and well written. I do agree with all what you put in a very good articulated Afaan Oromo article. With your very good Afaan Oromo writing, you are making people also to love Qubee!
-
Obssan said,
Obbo Abdii,
well, it is not bad to be united and fight for Oromian independence (complete Walabummaa). But when we look at the attempt of the fascist Weyane to polarize the Amhara nationalists, who do want to hide behind Ethiopiawinet and curse Killil-federation (Union of autonomous nations) against the Oromo nationalists, who do strive to realize the exclusive Oromian independence (disregarding a possibility for a union), I just say emphasizing the exclusive Oromian independence is like giving Weyane the opportunity to play the devide and rule game: radical Amhara nationalists vs radical Oromo nationalists in order to stay in power.
At this particular time, the approach of Fayyis Oromia, which accomodates the moderate Abyssinians to build firstly the vision of MEDREK (union of autonomus nations = TRUE Killil-federation), then that of ULFO (independent republic of Oromia) and lastly that of AFD (union of independent nations) is optimal. So the TIMING is important. Now it is the time for possible realization of MEDREK’s vision.
-
Hundahore said,
Nice article in our beloved language, Afaan Oromo. But now sitting in Djibouti (garbummaa), why should we talk about a move to a far distance, Adaama (complete Oromian independence without a possible union of nations in the region)? We should actually concentrate on the move to the near possible goal, Diredhawa (TRUE Killil-federation or union of autonomus nations), which is a very good prerequisite for a further move to Adaama. Just let’s be pragmatic!
-
Hordofaa Dhugaa said,
Hi Abdii,
I appreciate your effort that you have been doing for the unity of Oromo nationals in general and that of our liberation organisations in particular. Baayyee galatoomi. It is really well articulated article. You are right, unity is foundation or fundament, unity is guarantee for everything, unity is strength and power, unity is victory. Without unity we cannot achieve our goal.
Our political organisations and liberation fronts are on a good way both at home and abroad. The merge of Oromo political organisations OPC and OFDM in to OFC at home; the unity of some liberation organisations and liberators formed in October 2009 and the recent unity of three Oromo liberation fronts abroad are very encouraging.
They all have done the first steps and must be good example for the rest of our political organisations and/or fronts. With the help of waqayyoo/rabbii we need two steps yet: the reunification of the three factions of OLF and the final step will be the unity of all liberation fronts in to one strong liberation organisation which can be a guarantee to achieve our end goal.
Every Oromo organisation and liberation front needs to work together instead of being obstacle to each other because it is now time to cooperate and even have a common kayyoo so that they will be able to achieve the desired goal. We need to be flexible in our political strategy keeping in mind our core-kaayyoo. We need to support the effort of our political organisations OFC in Oromiyaa in order to create a suitable condition for our journey to the end goal which is independence of Oromiyaa with or without union of independent nations. We now need a very strong unity of all liberation fronts which can be a back bone for our liberation struggle.
Many thanks again, Abdii Boruu.
-
Dhimma Sabaa said,
GABUO you are the hope of oromoos around the world now facing so much trouble things that will hurt to even say. trying to find a pace so many oromos today are giving their risking their life’s….
-
Lewux said,
Just as concentrating on our strategical goal (Union of Independent Nations) is not constructive at this time, talking about our middle goal (indepnedent republic of Oromia) is also not such producitve and practical. Let’s now move to the NEXT step in our liberation journey, i.e is a move to TRUE Killil-federation or to a union of autonomous nations. I know Abdii Boruu is advocating Walabummaa Oromia sincerily, but we are aware of the *** (Weyane cadres) who do the same job, just to sow a discord between the “unitarist Amhara radicals” and the “secessionist Oromo radicals” in order to make them neutralize each other so that Weyane can rule further. Let’s not be Chimpanzy politicians, who always say a spade is a spade, but we need to be smart enough to move first to our tactical goal, then further to our CORE-goal and then at the END to our strategical goal.
-
Ogina said,
Abdii,
thanks Waaq-oromo! Our effort in demanding Tokkummaa is not futile. We achieved the coalition OFC, the merger ULFO and now the re-unification of OLF is on the good way. Enjoy a good news on http://www.oromoliberationfront.info
-
Abdii Boruu said,
Ijoollee Oromoo, Obboleewwan koo,
Hunda dura nagaan isin haa ga’u; ittiaansee yaada keessaniif hundi keessanuu galatoomaa.
Yaada isin barruu kiyyarratti dhiyeessitan ilaalchisee anis yaada koo kennuun barbaada.
Hilaa walii
Yaada fi dhaama bareedaa dhiyeessite; asiratti wantin itti dabalu hin jiru. Waan ati jette kana Oromoon hunduu dhaga’uu qabu.
Obsaan
Kan ati jettus dhugaa dha. Tooftaa Wayyaaneen dhimma itti baatu hunda keenyaafuu ifaa dha. Ani barruulee kiyya keessatti waayee walabummaa Oromiyaa irra deddeebi’ee kanan kaasu kun kaayyoo keeya isa guddaa (core-kaayyoo) fi ilmaan Oromoo miliyoonaan lakkaawaman illee lubbuu isaanii kan itti dhaban waan ta’eefi malee kaayyoon keenya kana’uma qofaa (exclusive kaayyoo) jechuu kiyyaa miti.
Yaadni ani barruu kiyya kan kana duraa keessatti dhiyeesses akkuma yaada Obboo Fayyis ture. Filannoo (option) gaarii dha jedhee kanan achitti barreese illee walabummaa Oromiyaa fi walfaanummaa sabootaa ti. Ammas taanan, uummata Oromootiif gaarii dha jedhee kanan yaadu fi filannoon dhuunfaa kiyyaas isa’uma kana dha. Yaada koo hin jijjiirre, kaayyoon keenya exclusive Oromian independence ta’uu qaba jechuu koos miti.
Hundahore fi Lewux
Yaadni keessanis gaarii dha. Dhugaa dhas, maaliif amma otuu gabrummaa keessa/jala (Djibout) jirruu waan fagoo yaadnna? “Halkan illee kanuma namatti aanu rafu” jedha Oromoon yoo makmaaku. Kanaan duras yeroo baay’ee kanan jechaa ture fi ammas irra deebi’uu jechuu barbaadu, yoo OFCn (MEDREK) dhuguma filannoo kana injifatanii, true-killil federation (true Oromian autonomy) kan dhufu ta’e, uummata keenyaaf jijjiirama fi bu’aan tokko ni dhufa jedheen yaada. Yoo kun amansiisaa fi jaalatamaa ta’ee uummanni keenyas kana filatee, kanaan jiraachuu barbaade, sagalee fi filannoo uummata Oromoo dura abbaan fe’ee dhaabbachuu fi mormuu waan danda’u natti hin fakkaatu. Yoo uummanni keenya walabummaa Oromiyaa walfaanummaa saboota biroo wajjin ykn isaanii ala biyya ofii qofaa qabaachuu barbaades, akkanumatti deemsa keenya itti fufnna malee kanaanis mormuu hin dandeenyu.
Uummanni keenya ammoo carraa hiree murteeffannaa argachuu dhaaf; kaayyoo ofii filachuu fi fe’ii ofii murteeffachuu dhaaf dura bilisummaa argachuu (bilisa ba’uu) qaba. Abdiin ani OFC irraa qabu: tokkoffaa, xinnaatu illee hiree murteeffannaa jedhu kanaaf haala gaarii tolchuu danda’u jedheen yaada. Lammaffaa, qaabsoo hidhannootiin illee galii hawwine geenya kan jennu yoo ta’e, uummanni keenya qawwee faashistii Wayyaanee jalaa bayee, haalli tolaan yoo argame, uummata hidhachiisanii qabsoo kanaaf qopheessuun salphaa ta’uu danda’a jedheen yaada. Kanaaf, akkuma jedhame, sadarkaan ykn tarkaanfiin duraa (FIRST STEP) OFC deeggaruu fi akka isaan injifannoo argatan waan danda’ameen gargaaruu dha. Kun tooftaa fi tarsiimoo kaayyoo guddaa keenyaa waan ta’eef ykn ta’uuf, ilmaan Oromoo waliigaltee tokkoon haala murteessaa kana fiduu dhaaf tumsa walii ta’uu qabu. Yoo kuni hin taane, karaa walitti cufuu fi waliin mormuun ammas galii keenyarraa nu tursiisa; diinni ammoo akka umrii bittaa isaa dheereffatu godha malee, uummata keenyaaf bu’aan tokko hin argamu. Kanaaf, ani kanan jedhu kaayyoo keenya sadarkaa sadarkaa dhaan, wal duraa duuba galii dhaan ga’uun gabnummaa siyaasaa ti.
Hordofaa fi Dereje
Yaada fi dhaamsa gaarii dhiyeessitan. Dhaamsi Derejen jaarmayootaaf dabarses murteessaa dha. Isaanis kanarratti hojjechuu qabu.
Walumaagalatti, hundi keessanuu galatoomaa, isinillee jabaadhaa.
-
Meraraw said,
Hi ALL,
it is encouraging when we do look at the current development in Oromo liberation camp. Now the smart Gadaa people is moving in four Karaa’s from the status quo (garbummaa) to our Kaayyoo-Oromo (bilisummaa, abbaabiyyummaa or hiree-murtefannaa) being led by the OLF mindset moving in ALL the four groups. The four Karaa’s followed by the four present groups are:
- Karaa ULFO: all inclusive way, mainly emphasizing armed struggle, to achieve bilisummaa or hiree-murtefannaa with the SPECIFIC outcome (bilisummaa Oromo and walabummaa Oromia/Oromian independence)
- Karaa O-SG (Shanee): also all inclusive way, mainly stronger than the other groups in diplomacy, to achieve hiree-murtefannaa or bilisummaa followed by REFERENDUM on “(partial or complete) walabummaa within a union vs (complete) walabummaa without a union”
- Karaa OFC: using only diplomatic and political metheds (excluding armed struggle) to achieve bilisummaa Oromo and a TRUE Oromian autonomy/partial walabummaa within Ethiopian context.
- Karaa OPDO: here I do mean genuine non-criminal Oromo individuals in OPDO, who are trying to use the slave organization in order to keep the hitherto victories and to try to gain what ever possible, when the masters of the slave organization (Weyanes) are under pressure from the above three Oromo groups and be compelled by Oromo people to give up part of their oppression methods. Here it must be clear that the Afaan Oromo speaking Weyanes in OPDO do act against this move, so that OPDO as an organization has got these two faces.
Interesting is how the OLF mindset is leading us, despite the division of structural OLF. Every subboonaa Oromo is OLF in a true sense, inspite of the different groups he/she belongs or despite the different Karaa’s the groups are taking. As Dr. Merea said: “there are many ways to the heaven”. So these four ways are not too many. Oromo nationalists only need to accept and respect the move of each group.
Our liberation struggle can be devided in to two phases:
- first phase of the struggle for bilisummaa in which all the above groups should struggle being cooperated and coordinated using the toofta and tarsiimo of their choice. We need ALL-inclusive method of struggle in this phase.
- second phase is the competition after achieving bilisummaa during REFERENDUM to make Oromo majority support their choice of the outcomes (only Oromian autonomy of OFC, only Oromian independence of ULFO or a Union of independent nations?). Here in this phase only using ballot, not bullet is the method of choice.
-
Anonymous said,
Hunda dura Tokkummaan oromoo murteeaaaa dha.


text:
Guyyaan Waraana Bilisummaa Oromoo Amajjii 4, bara 2014 biyya Hoolaand magaalaa Haarlem kheessatti bakka miseensoonni, deeggartoot Adda Bilisummaa Oromoo fi ummanni Oromoo hedduun argamanitti haalaa bareedaan kabajame.
Akkaataa sagantaa kaayameen ayyaanni kun sirna dungoo qabsiisuu fi faaruu alaabaatiin jalqabame. Itti aansuun ittigaafatamaan A.B.O. biyya Hoolaandi J/ Gizaachoo Barbaadaa seenaa kabajaa guyyaa W.B.O. bal’inaan ibsan.
Qophii galma magaalaa Haarlem kheessatti deemsifame irratti miseensi shanee Gumii Gumii sabaa A.B.O. J/ Abdii Raggaasaa bilbilaan irraa hirmaachuudhaan seenaa guyyaa W.B.O. fi akkaataa guyyaan kun akka khabajamu itti murtaawe ibsa bal’aa kennan. Gaafii hirmaattotarraa dhihaateefis deebii quubsaa kennan. dhumarratti hirmaattoonni gumaacha maallaqaa taasisuun ayyaanni kun bifa gaariidhaan goolabame.


text:
WASHINGTON,DC
— Addi gamtaa paartiilee mormitootaa Itiyoophiyaa, Medrek, Dilbata dabre kana magaalaa Finfinnee keessatti walga’ii uummataa waamuudhaan, maanifeestoo yokaan tarsiimoo isaa irratti ibsa kennee jira. Kanneen walga’icha irratti ibsa kennan hoogganoota addichaa lama, Dr. Mararaa Guddinaa fi Dr. Nagaasoo Gidaadaa turan.
Itti-aanaa Dura-taa’aan Medrek fi Dura-taa’aan Koongiresa Federaalawa Oromoo, Dr. Mararaan akka jedhanitti tarsiimoo dhimmoota sadii, jechuun, haala siyaasaa, dinagdee fi hawaasummaa amma Itiyoophiyaan keessa jiruu fi jijjiirraa dhufuu qaba, jedhanitti fuuleffate – maanifeestoon Medrek.
Gama siyaasaan filannoo walaba geggeessuu dhabuun, boordiin filannoo fi manni-murtii walaba ta’uu hanqachuun, miidiyaa yokaan sabaa-himaan walabaa dhabamuun, mootummaan hoogganoota mormitootaa fi gaazzexeessota seera shororkeessummaa dabalee seera adda addaa itti baasee yakkuu fi hidhuun, adabbii waggoota dheeraa itti mursiisuun dimookiraasii biyyattii ukkaamsuu isaa dubbatu, Dr. Mararaan.
Gama dinagdeetiinis, mootummaan akka dinagdeen guddatee fi biyyattiin misoomtetti haa dubbatu malee “uummatni biyyattii yeroo dhaa yerootti hiyyummaa hamaatti sigigaataa jira, kan nyaatu dhabaa jira. Ka malaammaltummaan duuromaa jiru aangawoota, dabballootaa mootummaa fi daldaltoota mootummichatti hidhata qaban qofa” jedhu.
Gabaasaa Guutuu Dhaggeffadhaa


text:
WASHINGTON, DC
— Baroota as dhihoo keessa dhimmoota Addunyaa irratti wal-falmsiisoo ta’an keessaa inni guddaa tokko adda addummaa amantii fi fiinxaalessummaa amantii yokaan religious extremism gidduu jiru. Amantii ofii geggeeffachuu fi fiinxaalessummaa amantii gidduu daangaa kaa’uun danda’ama moo hin danda’amu? Adda addummaan isaanii maali? Kana keessatti mirgi amantii akkamitti ilaalama? Akkamitti kabajamas? Adda addummaan Mootummaa amantii irratti hundaa’ee fi Mootummaa seera-amantii irraa walaba ta’ee gidduu jiru maali?
Gaaffiilee kanaa fi ka biroo irratti, Dr. Izqeel Gabbisaa, KETTERING YUNIVARSITII, ka kutaa MICHIGAAN jiru irraa – Xinxalaa Siyaasaa Jawaar Mohaammed, COLOMBIA YUNIVARSITII, ka NEW YORK jiru irraa ibsa kennan qabu.
Guutummaa gaaffii fi deebii kanaa dhaggeeffadhaa


text:
Barbaachisummaa Dhaabaa
(Haasaa BMMW beeksisuuf tolfame jalqaba tolfame 12/14/2013)
Oromoon durii waan halleef dhaaba qaba ture.Dhaabi tokko fooyya’u haa ta’uu guddachuufi yaa’a qaba. Akka sirna Gadaatt seerri tokko waggaa saddeet saddeetiin keessa deebi’amee ilaalama. Seerri haala Yeroo waliin deemuu akka qabu bareechanii beeku turan. Dhaabi seeraan dhaabbata. Kanaaf yeroo waliin deemuu qaba jechuu dha. Kan haala waliin hin jijjiiramne fedha ummati birmadummaaf qabu. Akeeki yk kaayyoon fedha ummataa guutuuf yaada hordofamu. Fakkeenyaaf akeeki demokrasii Grikii afaan hundi leellisu kaayyoon saa bu’uuraa, bulcha ummataa dhugoomsuu dha. Sana jechuun tokko tokkoon namaa waan isa ilaalu irrati murti kennuuf suduudaan qooda fudhachuu ture. Biyyi guddataa yoo deemu lakkoofsi namaas yoo baayyatu suduudaan hirmaachuun rakkisaaa waan dhufeef iddoosotaan qooda fudhachuun murteeffame. Akeeki hundi mirga qabaachuu garuu hin jijjiiramne. Sirna Gadaa demokraasii suduudaa fi iddoosotaatiin qabu koloneeffataan Oromoo jalaa rukute. Hamma danda’e buqqisee gate.
Kanaaf Oromoon dhaabota jalaa jijjigan akka deebisanii itt ijaarraatan karaa ofii barbaaddachuu erga eegalanii turaniiru. Dhaaba yoo jennu ijaarsa qaammi tokko hamlata karoorfate itt gaggeeffatuu jechuu keenya. Ergamsaa fi daayi saa qaama bu’urseen murteeffama. Dhaabi akka ilmoo namaati. Naannaa keessatt guddatu dhiibbaa guddaa itt tolchee miira warri hin yaadnee ala horachuu danda’a. Hangammeessi hawaasa keessa jiru, akka maal naan jedhu, saalfii, safuu, laguu, ciigoo, sinsinnii, didhaa fi dorsisa fakkaatan bifaa geeddarsiisuun ni mala. Kanaaf dhaabi isa caasaan namaatt mulliisan qofa utuu hin ta’in kan barsiifataan hordofanis ta’uu ni danda’a.
Dhaabi hundii fiixan hin ba’u. Dhaabi tokko abdachiisaa dha kan jedhamu, kan gaggeessan hojii kanaan dura argisiisaniin amanamummaa horatan yoo ta’e yk shakalaan waan jedhanitt kan cichan ta’uu saanii yeroon erga agarsiise duuba ta’a. Seenaan dhaabota Oromoo kurnan darbanii kan caqaseef barumsa guddaa ta’a. Kaan amba kana erga mirqaansanii harka rukuchiisanii booda mirga agarsiisani bitaa lufanii. Hanqinni saanii maal ture? Kan waa tolchuuf ka’an hundi sana qorachuun kufaatii irra oolchuu danda’a.
Dhaabi hanqina hawaasa tokko keessatt argamu guutuuf ijaarama. Namooti dhaabicha hogganan hanqina jiru hubachuu qofa utuu hin ta’in sana guutuuf kutatoo fi akeeka saaniif dudhama kan qaban ta’uutu irra eegama. Akkasumas dhaaba saanii haleellaa dhokataa fi mullataa hamajaajiin aggaamamu irra eeguuf dammaqoo ta’uu qabuu. Dhaadannoon dudhama hin mirkaneessu kanaaf itt deemanii hojii irra oolchuu dha. Waggaa dhibbaa oliif Oromoon akka koloneeffataan barbaadett malee akka ofii barbaadutt bulanii hin beekanii. Kanaaf dhaabi maqaa saaniin ijaaramu kan madaalamu ummatichi mirga hiree saa sabummaa ofiin murteeffachu gara dandeessisutt tattaafii agarsiisaniinii.
Ummati Oromoo kanaan dura qabsoo baldhaa hunda hammataa gaggeeffatee hedduu itt wareegee milkii guddaas galmeeffate. Milkiin sun sabboonota xiiqiin Oromummaa kaakaaseen argame. Wayyabi saanii ijoollee qotee bulati. Onneen kakaasee dafqa fi dhiigaa saanii wareeguufi dhihaatan malee barumsa olaanaa fi kan addaa qabaataniif miti. Garuu hoggansi dhiibbaa adda addaa irra of eeguu fi yaada haromfachuu dadhabuun dhaabi malbulcha hedduu abdatame laasha’ee jira. Beekaa haa ta’uu wallaalaa wanti halle kan dalga itt gale fakkaata. Oromoon ala kana jiran waaggaa hedduuuf laasha’aama kanatt dhagaa guuruu fi deggeruutt diina gargaaraa fi walis mammadeessaa bahani. Alana gara itt qaban waldhaalluun akka hireen saanii godhe hata’an jedhanii kan itt dhiisan fakkaata. Hanqinni Oromiyaan qabu hedduu waan ta’eef garee gareen ogummaan waan wal hin giphasifnett bobba’aa jori. ABOn ammaaf malee, egereen saa hin yaaddessuu. Keessaan haa ta’uu alaan diiganii balleessuu irra ol ta’eera.
Amma Ilmaan Oromoo jalaa ka’iin dammaqaa waan dhufaniif, kan bade hunda deebisanii ijaaruuf mala dhahaa jiru. Kan hojjechuu bobba’uu fedhaniif, baldhanni dirree hamma hin qabu. Dhihenyuma kana sochiin “Afaan” jedhu hagam akka milkaawe argaa jirra. Kanaaf fula fuulan qabaa jabeeffachuu dha. Sana malee utuma malbulcha qofaa irratt ija babaasanii diinagdee fi hawasomaan gaafa biyyi argamu qophii dhabuun dhaqqabuu danda’a. Hobbaati sochootii amma tolfamaa jiranii, bulee kan qindeessu dhaabi malbulcha barbachisaa dha. Garuu al tokkoon hin baabsinees dhaaba malbulchaas ta’uu hin dandeenyu.
Dhaabota ijaaramaa jiran keessaa Bu’uursa Media Madda Walaabu kan jedhamu afaan Oromoon Amajjii tokkoo 2014 irraa ka’ee dhaamsa raadiyoo biyyatt facaasuuf karoorfatee socho’utt jira. Barruunqabii (documents) akka heera, seeraa fi dambiilee, ergamsaa fi daayaa, yoo ilaallu karaa isaan jalqaban amansiisaa ta’a. Hojiin fulduratt ilaallaa. Leellisoo gola kamiiyyuu akka hin taane fi dhaaba Oromoo kamuu deggeruu malee akka gufuu itt hin taane barruunqaboti kun ni agarsiisu. Kanaaf Barlabsi Gubirmans hamma isaan karaa jedhan irra deemanitt waliin ijaajja. Gocha saanii keessattis qooda fudhata. Sochiin “ganda, amantee, gosa kkf” “Dura Nuti Oromoo dha” jechuun dhaadannoo angafoti waggaa shantama dura ittiin ummata dammaqsaa turan haaromsee kan labses waan akeekkatettshaffisaan akka milkaawu hawwinaafi. Kan akeeka tokkoo qaban gamtaan bobba’uun anjaa akka qabu qayyabachaa walii tumsuuf ammumaa karaa mijjeessaa deemuun gamnummaa dha. Hunduu akeeka taliilaa, bilchaataa fi garaa qulqulluun hanga bobba’anitt wanti hin milkoofneef hin jiratu.
Oromoo ogeeyyiin yoo waliinis garee gareenis bobba’an wanti tulchuu danda’an daanga hin qabu. Alana waan ittiin walbarsiisan fi wal dammaqsan tolchuuf kan tattaafataa jiran eebbifamoo dha. Sun dandeett Oromoo olkaasanii ummaticha aangessuuf yoo ta’e gammachuu hundaati. Hanqina jiru guutee dhaabota hawaasomaa kan gitaa fi ilaalchaan hin baabsine diriirsuu,dandessisa. Qoodi miseensotaa gargaarsa, yaadaa, horii, humnaa, dandeettii, beekumsaa fi hamilee gumaachuu dha. Namoota biyyaaf yaadan sanaaf hiriirsuunis qooda saanii ta’a. Oromoon holola halagaa locaa ta’e qofa dhaggeeffachuu erga nuffee turee jira. Kanaf dhaqabuufii kan murteeffatan shaffisuun barbaachisaa dha. “Qaqqabatan dhirsaa namatt fida” jedhama.
Oromoon gaanfa Afrika keessa ummata wayyaba. Dhaabota bu’a malee qofa utuu hin ta’in kan bu’aaf ijaaramanis gabaa riphaa guddaa qabu. Guddina saanii bahee mullachuuf hanqina dhaabota diinagdee, hawaasomaa fi laafina dhaabota malbulchaatu jira. Dhaabi waan jedhu shaffisaa fi mudaa malee hojiirra oolchu miseensaa fi deggertootaa boonaa fi gammachuu horaafi. Dhaabicha keessatt qooda kan fudhatan muuxxannoo duubaaf tolu argachuu danda’u. Dhaabi bakka itt waa baratan, dirree adda addaaf bakka hogganoota keessaa maddisiifatanii fi aadaa saanii itt misomfatan ta’uu danda’a.
Yero itt namooti afuura walii dhabanii mediyaa hamajaajiin afanfajjeeffamaa jiran kana, media ittiin dhaqabnu ijaarra kan jedhan as bahuun hammaam garaa lammii haa ciibsuu? Kana Caalaa kennaa Waggaa haaraa malliitu jira? Oromoo ala jiraniif ummata saanii dhaqabuu boonsaa dha. Ummmata waa’ee fayyaa saa, jiru saa fi oolmaa saa dammaqsuun waan yeroon gaafatu. Si’ana ilaalcha addunya gara barbaadanitt kan masakan kan mediyaa qabanii. Hundu fedha sabaa fi daldala ofii duratt ittiin dhiibu. Sochooti si’ana mumuldhataa jiran fedha ummata Oromoo fi cunqurfamootaa ifa baasuu qabu. Dhaamsi saani hunduu akka dhagahaa jirrutt Oromummaa irratt hundaawaa. Raadiyoo walabi maqaa Oromoon Oromiyyaa dhaqabu SBO qofa ture. Inni sagantaa bilisummaa Oromoo utubuuf dhaabbate. Dhaaboti amma ijaaramaa jiran kan xiyyeeffatan hawasomaa fi diinagdee irratt yoo ta’e bu’aa wayyaa qabaatu. Sagantaa dhaaba malbulchaa kamiifuu hin baabsinee fi dhaaba malbulchaa ta’uufis hin dorgomnee yoo ta’an dhaddhaqii sochooti isaan dura seenan irra of baraaru. Waa’ee malbulcha barsiisuu utuu hin ta’in waa’een dhaaba malbulchaa sochoota si’ana jiran irra addatt ilaalamuu qaba. “Afaan fi BMMW sana ifa baasuu saaniif galata qabu. Hunduu jalqabamanii akka duubatt hin deebine duubaa haa dhiibnu. Hanga ummati Oromoo mirga hiree ofii ofiin murteeffachuu haala mijjeessanitt, hundi saanii dhabota keenya. Garagarummaa bubbucuu qaban afarsuu caalaa wal qayyabachuuf tattaafachuun mala adda addaa nuuf burqisisu jennee abdanna. BMMWn keessa deebinee baga ooffalte jennaa. Ayyaana Oromummaa yoomu haa jabeessinuu. Qabsoon it fufa!
Ulfinaa fi surraan gootota kufaniif; walabummaa, walqixxummaa fi bilisummaan kan hafaniif; nagaa fi araarri Ayyaana abboolii fi ayyoliif haa tahu!
Ibsaa Guutama
Sadaasa 2013


text:
Oduun biyyarraa nu qaqqabe tokko akka addeessutti humni polisa federal Walloo kibbaa magaalaa Garbaa keessatti hordoftoota amantii islaamaa filmaata majilisan walqabatee dhimma majilisa keessa harka galfachuu mootummaa morman jedhe sadii ajjeesee kaan madesse. Akkasumas walitti’e bu’iinsa ta’e kanaan humna poolisa federalaa keessas nam-tokko kan galaafatame tahuun hubatame akka oduu biyyaaraa nu gahetti.
Akkuma yaadatamu baatii Ebla darbe keessaa Oromia keessaa naannoo Asaasaa tti humni polisa federaalaa maskida cabsanii seenuun hordoftoota amantii musilimaa sagadarra turan keessaa afur ajjeesuun ni yaadatama.
Akka oduun Finfinnee irraa bahe addeessuttu walitti bu’iinsi amma Walloo keessatti tahes itti fufinsa mootummaan Ethiopia gaaffii mrigaa hordoftootni amantii musiliimaa kaasan ukkamsuuf godhaa jirudha jedha.
Akkuma iddoo birotti, walloo kessatti kan tahe, Mootummaan soban dabalootaa ofii majilisa godhatee filachuu yeroo yaaletti ummatichi harkaa fashaleessee. Irra caalaayyuu ummatni bakka butota nuuf tahu jedhe filatee ergate. Mootummaan gama isaan bakka buutota ummataa fudhatama dhorkachuu bira darbee humn poolisa federalaan bakka buttota ummataa irraan miidhaa gahuu filate. Sun ummaticha dalanisessee walitti bu’iinsa kanaaf sababa tahe, jedha oduu achii nu gahe. Qacceen ofumaa reebee ofuma iyya akkuma jedhamu, polisi federaala okkoricaaf sbaba tahee utuma jiruu ummataan okkora kaastan jedhee rasaasaan reebee ajjeesa. Dhukaasa polisa federaalaan namoonni afur kan du’an yeroo tahu hedduunis akka mada’an addeessiti maddi oduun keenya.
Akkuma beekamu mormiin hodoftoota muslima eega jalqabe waagga tahuuf deeme. Hanga ammatti mormiin magalowwan keessatti deemaa ture karaa nagaa fi haala qindoomina qabuun kan ture yeroo tahu, mootumman basaasota fi kashalabota itti bituun akka hordoftoota manatii musilimaa fakkataanii keessa seenanii okkora kaasaniif yaalii gochaa akka tureef garuu hanga yoonatti kan duraa fashalaa ture tahun beekamaa dha. Ammas hogganoonnii fi qindeesitootni mormii kanaa eeggannoo jabaa gochuun basaasa fi murna tikaa wayyaneef meehsaa fi irbaata tahuu of-oolchuu qaban. Kanaafis mormii godhaa jiran karaa nagaa fi haala qindoomina qabuun baballisuun mootummaa kana jilbeenfachiisuu qaban.


text:
Malii bulchiinsa Amerikaa addunyaafuu fkn tahe kun kama biyya isii keessaa bahe moo biyya biyyaa walti guurratte?Nami heddulleen tanuma gaafata.
Woma taateefuu Amerikaan bara dhibba lamatti duratti,gaafa yoo jireenna ufi wayyeeffachaa dhufte kaaniti nama miliyona hedduu biyya ufiitti fidachaa baate.Namii dhufu beekusma akka akkaatiin dhufaaf.
Barii 1892-1925,bara namii miliyoona hedduu,iddoolaa Amerikaa NY jirtu,Ellsi Island dhufe. Jara dhufu kana galmeessanii wayuma isaani waliin footoo kaasanii suuraa isaanii muuziyeemii keessaa naqan.Namii Amerikaa ka gaafa nama biyya alaati dhufu galmeessuu Augustus.F. Sherman jedhan.
Suuraa warra dhufe kana muziyeemii Amerikaa heddu keessa naqan,New York,MD fi hedduu keessa jira jedhan.
Oromoo bara 1902 biyyaa fidan sun bara xuyyuurilleen hin jirre sunitti akkamiin biyya tana fidan,hoboloon dhfue akka hin jennee karaan fagoo,xuyyuura akka hin jenne bara sun xuyyuuri jriaachuu fi dhibaachuu mirkanaa miti.
Akka jaarsii argaaa dhageettii gadaa Booranaa aabba Waaqo Guyyoo jedhutti jarii kun gadaa Boruu Guyyoo Ingilee biyyaa bahuu hin oolu.
Maal jennaan
“Gaafii faransjiin biyya teenna dhufte gadaa Boruu Guyyoo Ingilee keessati,seera keessan baranna jettee lichoo Guyyoo Galgaloo,(hayyuu Booranaa) fuutee galateetteen,isumaa lichoon sun muuziyeemii London keessa jiraachuu hin ooltuu jedhan.”
Jarii faranjii ka bara 1900 keessa Boorana dhufe kun waan arge barreeffachaa,waan qoratu qorachaa,aadaa barachaa,waan hojjatu hojjataa jedha aabba Waaqo.
“Seera keessan barachuu feennaa jennaan mataan seera keennaa,fiixee seera keennaa kanaa jedhanii lichoo hayyuu itti kennanii fudhatanii galataniin.”
Jarii kun yoo bara 1900 keessa biyya dhufee aadaa gadaa barachuu jalqabee,ka lichoo hayyuutuu fuudhee deemeenii aadaa barahcu jalqabee,sirnii gadaa Oromoo kun seera bulmaata Amerikaatuu keessa jiraachuu hin oolu jennee mala murraa jennaan akkana jedhe aabba Waaqo..
“Mala qofaa miti yoo akka warrii ingiliizaa itti wal bulchu,ka Amerikaa itti wal bulchu,bulchoota isaanii ulfeessu laallu, seera keenna irraa fudhachuu hin oolan.Waan hedduunuu waluma fakkaatan.”
Woma taheefuu barii faranjiin biyya dhufte,jaarraan 19essoo hammeennaa fi tolaan beekama.Hammeennii waranaa minilikii namtti baafatee,tolii ammoo ka hadhanii ufi irraa dhowwan.Tolii kaan ammoo bara warrii adiin dhufee aadaa teenna biyya alaatti nuu barsiisuu jaqabee jedhan.
Adoo tanaa dubbannuu horteen Boorana bara 1902 keessa Amerikaa fidanii kun eessa jirti?Walumattuu horteen Oromoo bara dheeraa sun keessaa biyyaa baatee eessa akka geetu ha walumaan odeeffachaa yaanuu.
Adoo tana jennuu qrataa Amerikaa ka bara 1900 keessaa jireenna gadaa Oromoollee ilaaluu dhufe ka akka Arthor Donalson Smith fa beettuu? Torbaan dhufu itti deebina


text:
Hoogganoonni gamtaa Paartiilee mormitootaa Itiyoophiyaa, kan Medrek dhiheenya kana, Finfinneetti, qondaalota Yunaayitid Istaats waliin haasa’uun isaanii odeessamaa jira. Itti-aanaa Dura-taa’aan Medrekii fi Dura-taa’aan Koongiresa Uummata Oromoo - Dr. Mararaa Guddinaa akka jedhanitti, isaanii fi dura-taa’aa Medreki, kan aangawoota Yunaayitid Isteets waliin mari’ate.
Gama Ameerikaa tii kanneen haasawa sanatti hirmaatan, Itiyoophiyaatti Ambaasaaddara Yunited Isteets, Doonaald Buuth fi aangawoota Ameerikaa irraa dhufan ka biroo dha.
“Rakkooleen Itiyoophiyaa keessatti mul’ataa jiran, kan mootummaan qofaa isaa furuu danda’u miti. Rakkooleen mul’tan, har’aaf ukkaamaman iyyuu booda balaa hamaa fiduu malan” ka jedhan, Dr. Mararaa Guddinaa, Paartii Mootummaa waliin gad-teenyee dubbannee furmaata walii-galaa barbaaduun, Mootummaan Yunaayitid Isteetsis yoo dhuguma furmaata waaraa biyyattii keessatti fiduu fedhu dhugaa kana hubachuu fi Mootummicha Itiyoophiyaa gara kanatti akka dhiibuu qabu dubbatu.
Gaaffii fi deebii guutuu MP3 tuquun dhaggeeffadhaa.


text:
Ayyaanni WBO Magaalaa Perth Keessatti Kabajame Milkii fi Injifannoon Xumuramee
(MOA, Perth) – Ayyaanni WBO Amajjii 26/2014 magaalaa guddittii “West Australia” kan taate “Perth” ti sirna hoo’aa fi miidhagaan ayyaaneffatame. Sirni ayyaana kanaa akkuma aadeeffatametti eebba manguddotaa fi Faaruu Alaabaa Oromoon eegale. Itti aansuun Konyaa ABO Perth bakka bu’uun hirmaattotaan bagan nagaan dhuftanii fi galata kan galchan Jaal Gammachuu Dambalii ti. Jaal Gammachuun keessummoota hirmaattotaan erga wal barsiisaniin booda, akeeka qophichaa fi sagantaalee jiran beeksisuun MGS fi MBBA – ABO Ob. Gaashuu Lammeessaa fi gaafatamaa Jaarmayaa fi Siyaasaa kutaa ABO Australia Jaal Gammachuu Fayyeeraa gara waltajjiitti afeeran.
Jaal Gaashuu Lammeessaa seenaa Ayyaana Guyyaa WBO yaadachiisuun dirree qabsoo fi caayaalee ABO qofaa biratti waggoota muraasaaf erga kabajamee booda guddachaa fi babal’achaa deemuun ayyaana Ummata Oromoo bal’aa ta’uu ibsan. Kan seenaa hayyoota seenaaf keenyee, akka qabsaa’aatti kan itti xiyyeeffannu haala qabatamaan har’a harkaa qabnuu irratti kan jedhan Jaal Gaashuun qabsoon bilisummaa Oromoo yeroo ammaa qabatamaan irra jiru ayyaaneffattootaaf bal’inaan ibsan.
Qabsoon bilisummaa Oromoo ABOn hogganamu bu’aa bahii fi gufuun keessaa fi alaan itti heddummaatu illee gufuulee hunda injifannoon irra aanee akeeka QBO; Bilisummaa Ummata Oromoo fi Walabummaa Oromiyaa dhugoomsuuf qabsoo hidhannoo, siyaasaa, dipilomaasii fi Warraaqsa Ummataa qindeeffatee gaggeessuun humna guddaa ta’uutti Ummanni Oromoo ittiin boonuu qaba jedhan.
Wabii fi Gaacha Umaata Oromoo kan ta’e WBO ilaalchisee Jaal Gaashuun yommuu ibsan dirree sochii kaabaa-kibba, bahaa-dhiha, akkasumas jeddu gala Oromiyaa keessaatti babal’ifachaa tarkaanfilee jajjabduu diina irratti fudhachaa akka jiru, tarkaanfii kanas jabeessee akka itti fufu ta’uu firootaa fi diinota keenya maraaf ifa goona jedhan.
Sochii biyya keessaa ilaalchisees caasaalee ABOn ijaaraman fi qabsichi kan of keessa uummate Sochii Qeerroon Bilisummaa Oromoo taasisu akka jabaatee humna jijjiirraa bu’uraa argamsiisuu danda’utti Addi Bilisummaa Oromoo tumsa irraa eegamu mara of qusannaa tokko malee taasisa jedhan. Kanuma waliin hojii dipilomaasii kan ilaalu sagalee Ummata Oromoo fi sochii QBO dhageessisuun cinatti shiraa fi yakka Wayyaaneen Ummata Oromoo fi Oromiyaa irraan gahaa jirtu saaxiluuf ABO jabaatee hojjataa akka jiruu fi dhageettii hedduun argamuu kan ibsan Jaal Gaashuun hojii gama kanaa humneessinee gurra horuun; adda durummaan hawaasa Oromoo biyya alaa jiraatan irraa kan eegamu ta’uu jabeessanii dhaaman.
Ibsa bal’aa viidiyoo fi suuraaleen deeggaramee kenname si’aa’inaan kan dhaggeeffatan ayyaaneffattoonni waantota ifa hin taane hunda naamusaa fi naamusa ijaaraa ta’een gaafataniiru. Jaal Gaashuunis deebii qubsaa deebisaniiru. Dabalataan ABO maal nurraa eega? Maal nuuf dhaamtu? Gaafii jedhuuf.
Diinonnii QBOs ta’ee Ummata Oromoo cabsuuf dhama’an Wayyaanee qofa otoo hin taane kanneen bakka kufanii ka’uuf ekeraa faarsuu eegalan akka dabalatu yaadachiisuun kana hunda irra aanuuf injifannoolee amma har’aatti argame eeggachaa qaawwa diinni ittiin nu seenuu danda’u mara cufachuu keenya marikaneeffachuu akka feesisu; kanuma waliin mooraa Oromummaa keessatti of eeguun ulaagaa sabbonummaa ti kan jedhan Jaal Gaashuu yeroon ammaa taa’anii kan hojjatu yeroo itti qeeqan otoo hin taane kan beekumsa qabu beekumsaan, kan ogummaa qabu ogummaan, kan humna qabu humnaan, kan maallaqa qabu maallaqaan qabsaa’otaa fi WBO cina dhaabbachuun gaafatamuummaa seenaa jalaa yeroo of baasuu qabnu waan ta’eef bakka dandeettii keenyaa adda baafannee dirqama keenya haa baanu jechuun dhaaman.
Ayyaana kana irratti kabajamtuu fi jaalatamtuu kan taane artiisti Ilfinash Qannoo Norway irraa kan argamte yommuu ta’uu haasaa gabaabaa taasifteen jabinni qabsaa’otaa obsaa fi cichoomina akeeka dhaabbataniif qabaniin akka madaalamu ibsuun obsa waliif qabaannee tokkummaan dhaaba keenya ABO cinaa haa dhaabbanu jechuun dhaamsa qabdu dabarfatte.
Jaal Gammachuu Fayyeeraa gama isaaniitiin sochii ABO biyya Australia keessatti taasisaa jiruu fi tarsiimoo diinni ittiin hawaasa Oromootti seentu yaadachiisuun, hawaasni Oromoo akkuma aadaa isaatti jabaatee sochii diinaa akka fashalsuu fi dursee irratti hojjatu dhaaman.
Ayyaana kana irratti Vidiyoon sochii WBO fi diddaa sabboontota Oromoo biyya keessa qalbeeffachiisu kan agarsiifame yommuu ta’u; hirmaatonni ayyaana kanaas vidiyoolee sa’aa dheeraaf agarsiifame gammachuu fi marartoo guddaan erga ilaalanii booda battalumatti tinnisa WBOf oolu kumoota hedduun lakkaa’amu gumaachuun gumaachi fakkaataan jabaatee akka itti fufuu fi waan qaban maraan ABO waliin akka hiriiran waadaa galan. Gumaata taasifameenis ta’ee hirmaannan hawwan Oromoo Perth fakkeenya gaarii fi abdii qabsaa’otaa Oromoo ta’uu isaanii kan mirkaneesse ture.
.
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
Write Your Comment Below.
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
Use the "Report Comment" link under each comment to report an inappropriate comment.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.


text:
Kaleessa WBO Hidhannoo Guutuu Waliin Hiriirsanii Karaa Baalee Ganan; Har’a Ammoo Suufii fi Saamsoonaayitaan Karaa Boolee Galan
‘Waraabessi Biyya Isa Hin beekne Dhaqee Kaldhoo Naa Afaa Jedhe’
(Argan Beeko*)
Mammaaksi akka mata duree barruu kanaatti dhihaate kun dubbii warra ODF ibsuuf karaa gabaabsa. Murni namoota yeroo adda addaatti badii adda addaa raaw’atanii ABO keessaa ari’aman yookiis fottoqanii bahan irraa walitti dhufe kun, daandii faallaa fedhii ummata Oromoo irratti kan argamu tahuun isaa amma hundaafuu ifee jira. Namoonni baay’een dhalachuu murna kanaa waggaa tokko qofatti gabaabsanii hubachuu malu. Haa tahu malee murni kun akka murnaatti dhalachuuf kan karaa eegale waggaa jaha dura. ODF jechuun murna ‘Jijjiirama’ jedhamee bara 2008 keessa ABO irraa fottoqe irraa dhalate. Murna kana gochaa fi kaayyoo isaa irraa ka’uun namoonni baay’een ‘Micciirama’ jedhuuni. Ani garuu barruun kun arrabsoo karaa irraa akka hin fakkaanneef jecha maquma isaan moggaafataniin ‘Jijjiirama’ jedhee waamuun filadhe.
Ofii ka’umsii fi seenaan gabaabaan murna kanaa maal fakkaata? Eessaa ka’ee eessatti deemaa jira? Gaaffiilee deebii kanaa gabaabsee ibsuufan tattaafadha. Mataan murna amma ODF jedhamuu kun, Obbo Leencoo Lataa, gaafa Jijjiiramni labsamu suduudaan harka keessaa qabaachuu haa mormatan malee, duubaan garuu mahaandisa fottoqiinsa gaafasii tahuun qooda hogganummaa akka bahachaa turan warra dhimma kanaaf keessummaa hin tahin biratti beekamaa dha. Itti aanaan ODF har’aa, Dr. Diimaa Nagawoo ammoo, gorsaa (advisor) murna Jijjiiramaa tahanii labsamuun ifaan ifatti (officially) hojjechaa turan. Maqaa ‘bu’uressitoota ABO’ fi ‘hogganoota gameeyyii’ jedhamutti dhimma bahuun jarri kun lamaan ummata Oromoo afaanfajjessuuf karaan deemaa turanii fi deemaa jiran gaddisiisaa qofa osoo hin taane qaanfachiisaa dha. Haasawa yeroo adda addaatti miidiyaalee diinaa kan akka ESAT irratti bahanii haasawaniin kabajaa ummatni Oromoo isaaniif qabaachaa ture of irraa mulqanii of salphisan. Gaaffii bilisummaa ummata Oromoo, kan qabsaayonni kuma kudhanootaan itti wareegaman salphisanii fi gara dabarsanii ‘gaaffii ambummaa’ (citizenship)tti gad xiqqeessan. Kana qofaanuu hin dhaabbanne. ‘Nuti takkaa bilisummaa Oromoo gaafannee hin beeknu, gaafa ABO bu’uressinus Oromiyaa bilisoomsuu waan jedhamu yaadnee hin beeknu’ jedhani. Kanaanis Habashoota waan gammachiisaniif ESAT irratti baay’ee harki rukutameef. Oromoon garuu bakka jiruu ‘Safuu!’ jedhee isaan taajjabe.
Jara kana lamaanii gaditti kan argaman Obbo Leencoo Baatii fi Obbo Hasan Huseen hoo eenyu? Jarri kun lamaan ammoo warra ifatti labsatee maqaa ‘Jijjiirama’ jedhuun bara 2008 irraa qabee ABO diiguu irratti bobba’e. Warra ummata Oromoo fayyaaleyyii hedduu afaanfajjeessuun Menneapolis irratti harka rukuchiifatani. Jarri kun warra ifaan ifatti ‘’Shanee ABO gaafatama irraa ariinee jirra; Kana booda ABOn Shanee Gumiitiin hogganamtu hin jirtu’’ jedhee ummata Oromoo sobe. Yakka qabsoo Oromoo fi dhaaba kallacha qabsoo Oromoo, ABO irratti dalagan kana jalaa of baasuuf jechas murna fottoqxummaadhaan ‘Jijjiirama’ jedhanii jaarratan sana irratti Kamaal Galchuu akka hayyu-dureetti muudan. (Akka afaan isaanii gaafasiitti ‘dura deemaa’ jedhamaa akka ture hin dagatamu). Kamaal akka bolola aangoo qabu waan beekaniif badii ofii dalagan hunda namtichatti haqachuuf jecha gowwoomsanii maqaaf of dura kaa’ani. ‘Hoggansa Kamaal’ jalatti yakka dirree qabsoo fi hawaasa Oromoo biyya adda addaa keessatti raaw’atameefis nuti itti hin gaafatamnu, nuti keessaa hin qabnu jedhanii Kamaalii fi warra isa waliin turetti haqachuuf tattaafatan.
Kamaal Galchuu Hagayya bara 2006 keessa gaafa qaamaan ABOtti makamu nama nagaa qabu, kan Oromummaaf laalatu akka ture warri isatti dhihoo ture ragaa bahaaf. ABOnis murannoo Oromummaa isaa kana laalee akka qabsoo Oromoo furgaasuu keessatti qooda ogummaa waraanaa bahatu haala aanjessuufiif jecha gara miseensa Hogganummaa (Gumii Sabaatti) ol guddise. Tarkaanfiin toltuuf godhame kun garuu osoo oolee hin bulin hammeenyaaf gumaameche. Kamaal ABO seenee ji’oota muraasa keessa Obbo Hasan, Obbo Leencoo fi fakkaatota isaanii kanneen hoggas waliin shubbisaa turaniin micciiramee daandii haqaa kan irbuu itti seeneef irraa jal’ifame. Kamaal daldaltoota siyaasaa kana lamaaniin dogoggorfamee naamusa dhaabaatiin ala deemee yakkoota gurguddootti cuuphame. Qajeelfamaa fi barsiisa namoota maqaa dhawaman lamaanii fi fakkaatota isaanii jala deemuu filatee Hayyu Duree dhaabichaa tuffatee qajeelfamas irraa fudhachuu dide. Kana birayyuu dabree qabsaayota ABO gidduutti walitti bu’iinsi hamaan akka dhalatuu fi keessumattuu waraana gaafas ajaja isaa jala ture keessatti dhiigni ilmaan Oromoo tokkummaa qabsaayotaaf lallabaniidhaa akka bishaaniitti akka dhangala’u tarkaanfii fudhachiise. Yakka gaddisiisaa kana hunda duubaan kan ture ammoo warruma har’a ODF jedhee gilindisaa jiru kana akka ta’e yaadachiisuu feesisa.
Yakkoota waraanaa gaafas murna ‘Jijjiirama’ jedhamuun raaw’ataman keessaa kan akka malee hamaa fi yoomuu seenaan hin irraanfanne Zoonii Kibbaa keessatti ta’e. Ijoollee Oromoo bilisummaa Oromoof jecha irbuu waliin seentee, dhagaa waliin boraafattee, diina ishii irratti qiyyaafattee jirtu gosummaa fi ilaalchaan qoqqoodanii walitti diran. Ijoolleen Oromoo afaan qawwee ishii diina irraa buqqiftee walirratti akka deebiftu taasisan. Kanaanis qabsaayonni Oromoo diina ajjeessuuf manaa bahan wal galaatafanii irbaata allaatii wal taasisan. Yakki warri ‘Jijjiiramaa’ sun (Kan Leencoo Baatii fi Hasan Huseeniin hogganamu) zoonii sanatti raaw’achiise kana qofas miti. Itti Aanaa Dura Deemaa isaanii kan ture Lichoo Bukraa ilmaan Oromoo diina kuffisanii kufuuf irbuu seenanii dirree qabsoo irratti argaman dhibbootaan hiriirsee Wayyaaneetti galche. Qawwee qabsaayota Oromoo kan gumaata qaalii sabboontota Oromoo biyya alaa fi biyya keessaatiin horatamte walitti qabanii Wayyaaneef galii godhan. Kunis isaan hanqatee miidiyaa Wayyaanee irratti bahanii hanga dandeettii isaanii ABO ummata biratti jibbamsiisuuf xibaaran. Arraata Wayyaanee tahanii olola farra QBO oofani. Kanuma waliinis miseensotaa fi deeggartoota ABO cichoo tahan bakka addaa addaa irraa qabsiisanii hiisisani. Kanaanis Wayyaanee biraa fuula bitachuuf haa dhama’an malee Wayyaaneen garuu torbaan tokko lama eega dheebuu ololaa ittiin bahattee booda akka xaasaa cabaatti lafatti darbite. Amma wayta kana namni haaturuutii hantuutninuu bakka jiranitti isaan hin fuunfattu.
Yeroo kun hundi tahu ‘Jijjiiramni’ isaanii, kan hoggansa isaa jalatti yakki kun hundi qabsoo Oromoo irratti raaw’atame, guyyaa tokko illee gadi bahee ummata Oromoo dhiifama hin gaafanne. Waraana Oromoo nama isaanii lammaffaa (Lichoo Bukraa)tiin dirqisiifamee Wayyaaneetti gane ilaalchisee ummata Oromoof ibsa kennan hin qabani. Oromoo tuffatan. Akkuma Adoolessa bara 2008 keessa qabsaayota fayyaaleyyii hanga tokko dogoggorsanii harka rukuchiifatan sanatti, baruma baraan Oromoo gowwoomsuutu danda’ama jedhanii saba guddaa kana tuffatani. Tarkaanfiin ganiinsaa taasifame sun qooda fudhannoo fi itti amantaa isaaniin alatti akka hin raaw’atamin kan ragaa bahu tokko isa kana. Yakki raaw’atame kun garaa ummata Oromoo akka laalesse wayta hubatan, Leencoo Baatii fi Hasan Huseen gaafatama kana jalaa of baasuuf jecha namicha akka afiishalootti of dura kaa’an (Kamaal Galchuu) qeequu fi hamachuu hojii godhatan. Kamaalis akkuma isaan isa barsiisanitti qajeelfama isaanii fudhachuu dide. Dabaree isaa miseensummaa fi hogganummaa ‘Jijjiiramaa’ keessaa isaan ari’eyyu. Nama akka meeshaatti itti dhimma bahuuf moggaafatanii turantu fuula itti naanneffatee isaan salphise.
Qaanyii isaanii kana garuu ifatti baasanii dubbachuu mannaa, faana dabarsuuf jecha falaasama bishaan hin fuuneen Oromoo gowwoomsuuf tattaafatan. Maqaa ‘araara’ jedhuun ammas ABO gowwoomsanii harkatti galfachuudhaan kaayyoo dhaaba kana hiikkachiisanii Wayyaaneetti galchuuf qaban dhugoomfachuuf hojjechuu faashina haaraa godhatan. Sana duras taanaan ABO irraa fottoqanii murna ‘Jijjiirama’ jedhamu bixxiluuf wanni isaan dirqes, akka ofii barbaadanitti dhaabicha dhunfatanii diinatti oofuuf hiree dhowwatamuu isaanii ture. Projektiin maqaa ‘Jijjiirama’ jedhuun ABO dhabamsiisuuf eegalame yoo milkaawuu didu, warri fedhii kanaan wal fakkaatu wal suufanii projektii isaanii kan namni irraa bitu dhabame haaromfachuuf ammas arreedan. Warri hogganummaa ‘Jijjiiramaa’tiin yakka gurguddaa qabsoo Oromoo irratti raaw’ate sun, karaa maraan kasaaraa mudatan. Miseensota ABO fi sabboontonni Oromoo fayyaaleyyiin kan gaafas jaraan afaafajjeeffamanii turan osoo hin turin dhugaa fi soba adda baafatanii isaan ganani. Bakki itti dahatan tokkichi bobaa Obbo Leencoo Lataa tahe. ‘’Wal fakkaattiin wal barbaaddi’’ jedha mitii ree Oromoon?
Obbo Leencoo Lataa fi Dr. Diimaa Nagawoo ABO harkatti galfatanii akka fedha isaaniitti dhaabicha hiikkachiisanii harka wayyaaneetti galchuuf jecha eega hojjechuu eegalanii waggaa 15 caalee jira. Sun milkaawuufii dinnaan maqaa ‘’Manguddummaa Araaraa’’ jedhuun akka ofii barbaadanitti jara reefuu maqaa dhoofne kana mataa ABO irratti irroomsuuf ijibbaatan. Kunis cichoomina hogganoota haqaatiin harkatti fashale. Akkasitti ABO irraa gaafa abdii muratan yakkamtoonni kaleessaa fi har’aa bakka jiranii wal barbaadanii maqaa ODF jedhuun of labsan. ‘Jijjiirama’ kaleessa gatatetu ‘ODF’ jedhamee booda keessa as bahe. ‘Jijjiirama’ Kamaal Galchuu kaleessa akkuma dhalateen gatate sanaa fi ‘Jijjiirama/ODF’ jara Leencoo har’aa kana wanni adda taasisu waanuma tokko qofa. ‘Jijjiiramni’ Kamaal Nafxanyoota kan waaqeffatu (Amhara-worship) yoo tahu, ‘Jijjiiramni/ODF’ jara Leencoo ammoo Wayyaanee-TPLFiin kan waaqeffatu (Tigray-worship) tahuu isaa ti. Lamaanuu Oromoon akka saba guddaatti miila lamaan of danda’ee dhaabbachuun egeree mataa isaa akka tolfatuuf osoo hin taane, maxxantuu fi ergamtuu Habashootaa tahee akka jiraatu hawwu.
Murni Kamaal hangamuu Habashoota gammachiisee harka haa rukuchiifatu malee Oromoo biraa guutummaatti waan tufameef battalumatti seenaa tahee darbame. Kan jara amma shubbisaa jiruus hiree Kamaal faa mudatan irraa adda hin jiru. Obbo Leencoo Lataa gaaffii fi deebii miidiyaa Oromoo tokko waliin amma dura geggeessan keessatti “Gaafa Amaarri yookiis Tigireen na faarsuu baay’isan rakkoo wayiitu jira jechuu dha.” jedhanii turan. Egaa har’a kunoo Oromoo osoo hin taane Amaaraa fi Tigireetu adeemsa ODF faarsaa jira. ‘Oromiyaa gananii Itoophiyummaa fudhataniiru’ jechuun lamaanuu gammadanii dabaree dabaree harka dhawaafii jirani. ‘Qubee fi alaabaa ABO sanas of irraa dhiisaatii sirriitti nu fakkaadhaa’ jedhaniis warri Amaaraa dhaamsa itti ergataa bahani. Tigiroonni aangoo irra jiran ammoo lammummaa biyya lamaatiin isin hin simannu, passport keessan isin irraa guurree isin simanna, jedhanii waadaa naqsiifataniin. Kunis harka kennannaa haal-duree tokko malee (unconditional surrender) tahuu isaa ti.
Yeroo dhihootii as waa’ee adeemsa ODF irratti odeessi haaraan bal’inaan kan gabaafamaa jirus marsaalee Oromoo irratti osoo hin taane marsaalee Habashaa kan akka Zehabesha.com, Ethiomedia.com, Ethiopianreview.com faa irratti. Kun kan agarsiisu yaaddoon Obbo Leencoo dhugoomaa jiraachuu isaa ti. Akkuma jedhanitti yoo isaanii galeef, jara (ODF)fi ummata Oromoo gidduu rakkoon guddaan akka jiru mul’isaa jira. Ammatti Habashaa Amaariffa dubbatuu mannaa Habashaa Tigiriffa dubbatu filachuun homaa garaagarummaa hin qabu. Habashaan Habashaadhuma. Oromoon ammoo Habashaa lamaan keessaa kamiinuu waliin firoomas tahee hariiroo qabsoo hin qabu. Haleellaa jarri lamaan isarraan gahaa jiran wal tahee of irraa qolachaa jira sabni Oromoo. Keessumattuu dargaggoon Oromoo eenyummaa saba isaa fi sadarkaa qabsoon isaa irra gahe sirriitti wayta diinatti agarsiisuu danda’e keessatti argamna. Oromoon akka Oromootti irree tokko tahee biyya isaa Oromiyaa irratti abbaa tahuu fedha malee, Amaara filatee Tigiree kan balaaleffatu yookiis, Tigiree firoomfatee Amaara kan jibbu akka hin taane diinota isaatti himaa jira!
Ofii warri ODF Wayyaaneetti galuuf sababni keeyyatan maal faa dha? Dhuguma akka afaaniin himatanitti ‘karaa nagaan qabsaayanii Wayyaanee kuffisanii Oromoo bilisoomsuu’ dha moo kaayyoo dhokataa biraa qabu? Yoo karaa nagaan Wayyaanee irratti qabsaayuuf kan garaa irraa yaadan taheef maaliif waggaa 23 booda har’a reef murtee kana irra gahani? Hireen isaanii hoo maal tahuuf deema? Kutaan lammaffaan barruu kanaa torbaan dhufu dhihaatu gaaffiilee kanaa fi kana fakkaataniif deebii gahaa qabaata.
Injifannoo Ummata Oromoof!
* Argan Beeko: argaanbeeko@gmail.com
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
11 Comments »
-
obbo Argan Beekoo,Maaliif amma kana dhamaatuu?Yoo Oromoo taatan dhiisaa hojii dinummaa moraa oromoo keessatii afarsuu kana.Oromoon waan barbaadu ni beeka,hunduuu gama isaatiin dhagaa diina irratti haadarbatuun dhaadannoo Oromoon amma qabatee socho'aa jiru said,
obbo Argan Beekoo,Maaliif amma kana dhamaatuu?Yoo Oromoo taatan dhiisaa hojii dinummaa moraa oromoo keessatii afarsuu kana.Oromoon waan barbaadu ni beeka,hunduuu gama isaatiin dhagaa diina irratti haadarbatuun dhaadannoo Oromoon amma qabatee socho’aa jiruudha..Ani ODF hin balaaleffadhu ,hin deggerus.,garuu dhaadannoon isaanii diina irratti dhagaa darbannaa amma ta’ee jirutti,waa ani isaan irratti dhagaa darbadhuuf hin jiru.Obbo argan beekan isinis yoo nama oromoof yaadu taatan,jaraa waltajii isaan dhi’eessa ´bahanii fi jiran irratti falmaa,barreeffamas sududaan waajjira isaaniitti ergaaf,ofii kessaniif immoo waan hojjechuu dandeessaniin diina irratti bobba’a.Barri wali irratti duulan hafee jira,namni sin dhaga’u hin jiruuti abdii kutadhaa!
-
Areeroo said,
obbo Argan Beekoo,Maaliif amma kana dhamaatuu?Yoo Oromoo taatan dhiisaa hojii dinummaa moraa oromoo keessatii afarsuu kana.Oromoon waan barbaadu ni beeka,hunduuu gama isaatiin dhagaa diina irratti haadarbatuun dhaadannoo Oromoon amma qabatee socho’aa jiruudha.Ani ODF hin balaaleffadhu ,hin deggerus,garuu dhaadannoon isaanii diina irratti dhagaa darbannaa amma ta’ee jirutti,waa ani isaan irratti dhagaa darbadhuuf hin jiru.Obbo argan beekan isinis yoo nama oromoof yaadu taatan,jaraa waltajii isaan dhi’eessa ´bahanii fi jiran irratti falmaa,barreeffamas sududaan waajjira isaaniitti ergaaf,ofii kessaniif immoo waan hojjechuu dandeessaniin diina irratti bobba’a.Barri wali irratti duulan hafee jira,namni sin dhaga’u hin jiruuti abdii kutadhaa!
-
Guta Dhuga said,
It is all about CHANGE, CHANGE, CHANGE!!!
Yaa ilmaan Oromoo, please accept the reality the world has changed, for sure Ethiopia has changed a lot. What was reasonable 40-50 years ago is no more reasonable, what makes sense 20-30 years ago either does not make sense. If it is not for the change every Oromo loves Bilisummaa, now it is impossible by old school calculation.
Again accept another reality TPLF government is strong, you can say derg or other dictators like Sadam, Mubark or Gadafi were also strong yes, they were but the conditions that worked for the failurity of these dictators is not in place to bring down TPLF.
Never think to bring down TPLF by arm struggle, we do not have, even if we have they are well organized and it is unthinkable. More over arm struggle is old fashion and the world power houses (western do not support us).
The ODF plan is a working plan, by the way do not make mistake, ODF is not going back to Ethiopia to through away TPLF government from power, ODF is going to struggle peacefully and help the achievement that the Oromo people recorded be solidified and voice for more success. By the way there is nothing wrong to work with OPDO as long as the goal is helping Oromo.
I think I am out of my topic my point is the world politics and the Ethiopian geopolitics as well as every other aspects have chanhed and we have to change.
We got to be felaxible and one time enemy can be a friend and Change, Change, Change!!!
-
Tullu said,
Obbo Argan,
Ummanni Oromoo miliyoona heddu. Oromiyaanis biyya guddoo dha. Ummata Oromoo yaada tokko jala ykn jaarmaya siyaasaa tokko jala wonti hiriiuuf dirqii ta’a natti hin fakkaatu.
Namni tokkos yaada kaleessa qabu jijjiirachuun cubbuu natti hin fakkaatu. Kaleessaa walabummaa Oromiyaa jedhe har’a ammoo lakki Walabbummaa utuu hin taane mirgi dhala nama dursuu qaba- Oromoon dantaa Oromoo qofa osoo hin taane dantaa Ummatoota ETHIOPIA hundaaf dubbachuu qaban hoo jedhame cubbuu natti hin fakkaatu.
Namoota yaada dadhaboo qaban (kan akka Argan Beeko – yaadaa fi karaa ani jedhu qofatu sirrii dha) jedhan wajji Oromiyaa walaba taate argachuurra kan natti hafe wayya.
Ani qabsaayaa dha ani sabboonaa dha jedhanii dhaadachuun qabasaayaa fi sabboonaa nama hin taasisu.
Oromoon hunda hanga diina wajji hin dhaabbatinitti dhimma Oromoorra dubbachuu haqa guutuu qabu. Yeroo dabballeen jaarmayoota siyaasaa hawaasa dhamaasan darbe natti fakkaata.
-
Gugsaa said,
Ummata Oromoo kan bilisoomsu barruu akkanaa kana!!!!!!!!! Eeyyan! Oromoon yoo bilisoome qabsaawota akkanaa kanneeniin!!!
-
dhugassa said,
Guta Dhuga!!
Sodatu akka taatee bareefame kee irra beekama.Biyya lafa kana irrati kana bilisummaa isaaniif falmanii mo’achaa turan diinoota isaanii irra humina gudda qabatanii mo’atan osoo hin taanee gootoota waan ta’an qofaaf.Dhugumma akka nama sodaata tokkoti yoo illale yaaddii kee sirii fakkata nama onnee qabuuf garu kun doofumaa dhaa!!
-
Abba Xiqi said,
To Guta Dhuga
It seems that you are living in the world of fear. Please get rid of it first. You said the situation in Arab Spring is not working in Ethiopia, you said it is impossible to ousted the TPLF by force, further you said armed struggle is outdated. I am sure if somebody asks you how strong was the derg? your answer again will definitely be that scenario has gone.
You are like you are you never read history of human kind, the rise and fall of dictators, Don’t get it wrong, the power people is stronger than the gun, surely oppressed people’s struggle can
topple dictators over-night.
In a country where there is no rule of law,where there is no free and fair election, where there is no neutral election board, where media, police, army is totally under the control of the dictators, and above all where still there are still today many nations gaining their rights in whatever means that suit them (Armed or Peaceful), how kid you are thinking that course of history which was running for years is no more working for Ethiopia.
It works, time will tell, and soon!!!
-
Tukku said,
Yaa Dhugassa!
Oromoonni tokko tokko (kan akka Obbo Argan Beeko) guyyaa Sanbata ganama ganama ilmaa nama ajjeesuun cubbuu dha jedhu- sa’aa booda immoo bakka walgahii Siyaasaatti dhufanii Oromiyaan dhiigaan argamitti jedhanii odeessuu. Eenyutu eenyuun sodaattuu jedhaa?
-
IDOOSAA JIMMAA said,
Obbo Argan Beeko
Barreeffama keessan dubise. Waa irraa barachuuf garuu heddun rakkadhe. Ka’umsi isaas namni dhugaa hamma kana gahu beeku tokko silaa maquma isaa kandhugaatiin gadi bahe yoo dubbate dubbiin isaa madaala kaasa. Namni maqaa dhoksaatiin barreessu ofirratti amantaa hin qabu. Kanaafuu sobduu, hattuu akkasumas wolitti naqxuu ta’uu danda’a.
Namoonni ODF kun namoota bara dheeraaf hojjataa turaniidha. Namni waa hojjatummoo dogoggoruun kanuma uumama namaatiin jiruudha. Eeynunuummoo kan yaada jaraa deggerus jarri namoota dogoggora hin hojjanne jedheetii miti. Boris taanaan dogoggoruun jara ni mala. Dogoggora sodaafimmoo hojii / kaayyoo dhiisanii hin taa’anu.
Akki ati itti yaada kee dhiheessites kan Oromoo dhiphatu utuu hin ta’in kan Oromoo dhiphisu si fakkeessa. “Kunis gatii hin qabuu; sunis hin baasuu hundayyuu ittidhiisaa” kan jettu fakkaatta.
Ati yoo ifa hin gooneyyuu deggeraa ABO duraanii fakkaatta. Asmaraatti ofii hidhaa teessee kan Oromoo bilisoomsuu geerartus fakkaatta. Mee geerarsaan dura achii of baasii sana booda waa’ee bilisummaa ummata kana yaadittaa.
Tariimmoo waajjir OPDO irraa barreessita yoo ta’e barruu kee irra maaliif chaappaa/ asxaa kee buusuu dhiifte? ADO / ODF natti dhufaa jira jettee of sodaattee yoota’e tarii innuu huumna sii ta’uu danda’aa /Woyaanee jala bilisa si baasaa / hedu hin sodaatin.
Wolumaa galatti barruun kee barsiisaa utuu hin ta’in balleessaa ta’uu isaan hubadhe. Tuullaa daggalaas fakkaata.
Kamiifuu kutaa lammaffaan qaba jettee kanammoo mee maqaa kee kan dhugaatiin bassitii sis barree qabsoo Oromoo keessatti bu’aa ati buuftes ilaallee si biratti jaras madaalaa.
Yoo kana hin taane atuu barreessi atuu dubbisi. Yoo ammas maqaa kee dhoksuu filattemmoo “argan beekoo” utuu hin ta’in “ dhaban wollaalo” jedhii baafadhu.
Nagaatti.
-
guyyaasaa said,
Please use your time for something constructive. Do your part instead of blaming the others for trying to do their part. The population of the Oromo people is over 45 million. We cannot all think alike. This is humanly impossible. Why do you worry about a few hundred Oromo individuals who have come together to contribute whatever they can in the way they think is good? Let them do whatever they think is right. If they think they can go back to Oromia and make their modest contributions to the struggle of the Oromo people, just leave them alone and let them do it. What is expected of you as an Oromo individual is to do your part just like Leencoo and colleagues are doing. Blaming people who are attempting to make their own modest contributions is not a contribution. If you think what the others are doing is wrong, do and show us a better way and a better result.
Please stop the blame game/ character assassination and focus on doing something positive. Nobody benefits from such malicious attacks on our time honored and veteran freedom fighters except the enemies of the Oromo people. Leencoo Lataa has every right as you do to choose a method that he thinks can promote the just cause of the Oromo people. Rightly or not, you may not like his past records and what he intends to do in the future. That is perfectly within your rights and no body can argue with that. However, you have to respect the rights of the other people to do whatever they choose as long as they do not infringe on your rights or break the law.
-
Gadaa Boruu said,
Amma yeroo kan Diinaati garuu Umarkeenna OROMOMA IRRABSA,
KANA LAMMATAA INNI NAMATII SIRBUU QABSOO SEHAA DHIROO GORSAA!!!!!!!!!!!!!!!!!!1
Write Your Comment Below.
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
Use the "Report Comment" link under each comment to report an inappropriate comment.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.


text:
ODF/WMO: Walgahiin seena qabeessa Waltajjii Marii Oromoo Australia (WMO-Australia) Ilaa fi Ilaamee Aadaa Marii Oromootiin Maree isaa milkiidhaan xumurate!
Walgahiin WMO-Australia Gurraandhala 3, 2013 Australia, Magaalaa Melbourne keessatti Marii bal’aa godhate milkiidhaan xumurame.
Waltajji Marii Oromoo Australia kuni akkuma aadaa Oromootti Waltajjiin eebba Manguddoo Oromoon banamee, sana booda gaggeessaan Koree qindeessituu Waltajjii Marii Oromoo Australia Obbo Naasir ( Abbaa Malkaa) Keessumoota argamanii fi Hirmaattotaaf erga simannaa godhan booda Waltajjiin Sirnaan akka eegalamu fi hawwii qabsoo Oromoodhaa milkeessuu irratti hundi keenya walqabannee qooda qabsoo Oromoof waan nuuf danda’ame gumaachinu dhaamanii waltajjin akka sirnaan banamu eehama godhan.Sana booda waltajjichi akkuma saganteefametti sirna bareedaadhaan Mata duree gurguddoo haala yeroo irratti keessumoota dhahaataniin erga ibsi godhame booda, maayyii irratti marii, yaada fi gaaffiilee hedduu keessummeessuudhaan waltajjin marii kuni milkiidhaan xumuramee jiru.
– Full Story (Read More)
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
16 Comments
-
Dhugasaa said,
Walgahiin keessan haala attamiin akka gaggeeffame isnumti mataan keessanuu ni yaadattu!! Maaliif ummata Oromoo gowoomsuuf yaaltu amma??Ega harcaatotni oliif gadi fiigdanis wantiisin ummata oromoof buustani tokkollee hin jiru!! Namooni ODF hundi isaani namoota dhabota garagaraa keessaa ariyaman, ganan fi dantaa dhuunfaaf fiigan malee dhugaa ummata oromootiif yaadani akka hin taane Kan ummata Oromoo jalaa bade miti! Kana kan gochaa jirummo Namitti Leencoo Lataa jedhamtu Qabsoo Oromo Wayyaaneetti qarshii miliyoona jaha( 6 million) gurgurate karaa Bolee baqatee bahe sanadha!! Ega Yoo dhuguma dhiira taatani mee Oromiyaatti galaatii hojjedhamee gaaf sana dhirummaan keessan barama!!
-
Truth said,
Kan ammumaan soba eegaltan gaafa tayitaa harka galfattan hagam akka sobdan natti mul’ata. Akkuma Woyyaanee sobaan affufamtanii jirtu. Walga’iin isin milkiin xumurame jettan isa kam?
-
Billoo Boshee said,
Jarana, surraa hirmaattotaa bakka dhibbatti kuttani maxxansitaniif mullata keessan isa mullata jaama waan dhugeessu sinitti fakkaate?
Argitani akka Leenco Lata itti isin tuffate? Takka bakka walgahiilee keessan hunda Oslo irraa kan hafe qaamaan argamee hin beeku. Maali Presidentiin Amerikaa yyu bakka barbaadametti qaaman argama utuu teknoologgi hunda caalu qabu.
Kan warra WMO (Waste Management of disposed Oromos) waan nama dinqu dha. Ummata xuraa’a fi rakasha akkasii waliin bakka tokko geenya jenne waliin dhamaha turre. Garuu xuriin xurii waan ta’eef guyyaa tokko dhiqamee ba’a. Akka warra WMO gadhee ta’u irra bara baraab gabrummaatti hafuu wayya. Bara 2008 hanga 2012 tti warri Dhaaba akka Shaamizaa jijjiirrataa as ga’e dhuguma Oromoof waa fidna jedhe of amansiiseetimo, ija jabina gadhummaan guutameen “maal abba keessan fiddu” jecha kana xeebu? Eyye waan fidnu hin qabnu biyyi faranjii gadhee dhaaf tola. Gadheen waan barbaadde hojjettee seerri biyya akka ishee eeguuf arraba baasaa rafti. Gadheen garuu yeroo hunda gadhummaan ishee maatii fi saba ishee duwwaa irratti. Waan kana irra hafee Leenco Lata waan lammummaa falmatu kana pasa pora Toophiya ni qaba isa maal xibaara. Amma inni mana isaatti falaasama haaraatin gad-ba’uu isaati. Bara 40 guutu bakka Oromoon wal-lollee fi wal-ajjessee keessa hafee hin beeku. Namtichi kun dhuguma Oromoo dha moo akkuma jedhan makaa warra Maa’oo saana qaba laata? Takkuma Oromoof gara-laafina hin agarsiisu. Rabbi garuu garu Mullata ykn abjuu isaa sana isa hin agarsiisu, akkuma abjooteen achuman hafa.
-
Kijibdu said,
@ Dhugasaa
Waa’ee itti bahinsa wolgahi kana waan isin beektan hinjiru. Maallif yerookessan gutu asitti maqaa Oromo ballessu dhaan dabarsitan waan ta’eef.
G-Shanee immo nama arihachu dhiisi ti ofi iyyu dhumte jirti. Eenyu tu Shanee irra arihatame? Dr. Bayyaan? Obbo Lenco Baati? ….Oromo hunda tu beeka. Obbo Lenco waa’ee Oromumma kan nu barsise isa. ABO kan bu’ure isa tu gartuu Shaneen arihatame jettu? Gowwaa iyyu isinitti kolfa. Oromo meeqa tu Shanee dhiise bahee? ammas taanaan yo Shaneen wolgahii waamte nama meeqa tu argama? 5? 10? 15? akka gaari tti beekna miti?
WMO Oromoof bu’a maal qaba isa jedhu yeroodhaan ilaalna. Ammaf garuu utu akka Sabbontoota yo wol kabajne fi maqa wol xuressu dhiisne gaarii natti fakkaata. Maalo, Karaa feedhan hadeemani, Mirga isaani ti. isiinis karaakessanin qabsoo kessan ittifufa.
Dubbiin ummata Oromo ilaalchise ummata ballaa tu Murtessa malee anaf isiini sagale tokko caala hinqabnu.
Fayyaa ta’aa
-
Aanolee said,
Dhugaasaa…
Maaltu si Iyyisiisa? kkkkkkkkkkk. Jaartii kabajjaa in qabne tane Walgahicha irratti balaqqamaa turte san argitee ti moo? Ijoollee Shaneen akka ergatutu akkas godhachaa ture. ODF is above those ignorant individuals. Sodaa guddaa ODF irraa worri qabu yoo barbaade uf haa fannisuu…i don’t care if both the Shane’s and QC’s admit sucide because of the ODF kkkkkkk
Dugaasaa…atis isaan lamaan keessaa isa kami? QC OLF or Ammistuu (Shanee)OLF. Any ways keep barcking, and let us know your furstration kkkkkkkkkkkkk
-
Bakalcha said,
“If someone has something bad to say about you it’s probably because they don’t have anything good to say about themselves”
Yoo waa dalaguu dadhabnne issa waa dalgu harka balleessufi tattafi gochuun hojja cima godhanne socha’ a ti jira, kuna sagantaa namoota oromoo tokko tokko tahe jira Rabbi nuuf haalafisu jechoon ala wan jedhu hinqabu. kanaaf WMO karoora kessan ka baafatan itttin socho’aa jirtan irra ofi duuba hindeebina, ” Milkiin rakko booda dhufti “
-
burqaa Birbiri said,
WMO Hawaasa Melbourne keessa qubataan jiranfi ifsa bal’a keennee kana irratti argamani yaada issan akka ifsan afeerra gola hunda laalu kara midea adda addaa, xalayyaa yaamichaa godhameeni. Deebissaasi ummaataa Oromoo achitti argaman yaada issaan ifsaan dha. Mangudoota hanga dardaraa,Beeka hanga wa hubachuu dandu’u dha. Wanti gudan mirga issa falmachuu kan dhufee malee, haqaa issa irraa dhabatee kan dubatuu malee, kan orommummaa dagagsuu dha.
Kanfu yaadi WMO itti ka’ee mulaatissaa gadfageenyaa guda wan qabufii diinna issattf hammajjaajji dhugumma kan orommummassa beekufi dandandi gara fundratti issaa buutu dha. Haawii fi gaaffii ummaataa Oromoo kan iddo dhaan gahufi caaraquu. Warra wanti kun akka qajeeltoo dhan nideebeen ykn wal hubanna hanqiinarra kan dhuffee malee wan tokkoo akka hinjiree Mangudoota achii turan kan ummurrii issaan gutu waladhaassoo kanna wajjin turan gafachuu nidandeessuu.
Galatoomma.
-
Abdi said,
@Kijibdu
Maal maqaan akka hojii kee wajjin walgitu jarana. Leenco Lata eenyutu ABO keessaa baase jettee gaafattee? Goftichuma kee isa Leencoo offiin jedhu sanatu of saaxile waan ta’eef dhaqii isuma gaafadhu. Radio Simbirtuu irratti “ABO keessaa na ariinaan ani ammoo WMO dhaabbade” jedhee adhunyaatti lallabatee jiraa, dhaqii dhageeffadhu.
-
Hundee Sabaa said,
Kanatu milkiin xumuramuu agarsiisaa??
Waan dabaati. Kan isinitti himuuf dhufe hundi akka isin deeggaruuf dhufetti ilaaltanii?
Mee guyyaa lammata walgahii waamtan ilaalla, amma isin geessan. Kan walgahii keessan irratti argame hundi yakka isin hojjataa turtanii fi jiretan isinitti himuu, yoo kan gorfamtan ta’ee daaccii dhumaa isin gorsuuf dhufe. Manguddoon isin suuraa isaanii as irra keessan maaliif walgahii keessan dhiitanii bahan laata? Walagiin marii jibbaniitu moo soba keessantu mataa dhukkubseetu laata? Mee walaloo walgahii keessan irratti isiniif dubbifame sana nu dhageessisaa, ammam akka isin faarsu dhageenyaa. Shanee ammoo maaliif komattu laata? Shaneen isinuu quba akka hin qabne ifaan isinitti himeera, miseensonni isaaniis namni tokko akka hin hirmaannee qaamaan achi waantan tureef ragaan baha. Waan hundaafuu mee link kana banaa of dhaggeeffadhaa. http://www.youtube.com/watch?feature=player_embedded&v=OCi6hzispgI
-
The modern said,
I believe some people can never learn from mistake.
The so called Shane groups is another mafia group that hijacks Oromo
Strougle. Evey time some opposition is created, they run around making noise, but for how long? starting
From Jarraa Abba Gadaa, how many organization have been created,
How many oromos abandoned ABO this has continued for last three decades.instead of learning from
Mistakes and searching for the common ground to lead the organization, the leadership overtook
the party as their property while distancing the Oromo people at large.
For God sake,respect any opposition, do your part to push strougle forward.
If you can not believe in opposition now, what will happen if you lead the nation?
Are you going to harm those who desagree with you just like wayyane?
-
Tolaa said,
Qindeessaan walgayichaa Obbo Naasir faadhaa ? safuudha ! Dubbiin reefuu badde.
Naasir yoodhuma hojjedhu jedhanuu hin hojjetu.
Obbo Naasir, Utuu ustee teessee siif wayya.Yookaan bukoo keetu gad baha. Ni yaadattaa isa Dookmantii ABO wayyaneef dabarsitee laatte? Dhiisi walbeennaa. “utuma beennuu huuba waliin ” jette Sareen.
Yoo fete ammoo ragaa waliinan bukoo kee gadi yaasa.
Leencoo Baatii utuu waa’ee Oromoo hundubbatin dura gandummaa irraa of-qulqulleessi. Ni yaadattaa bara 2008 waan jettee bookkisaa turte ? madaansaa ammayyuu ho’aa dha.
Obbo leencoo Lataa isinis utuu ulfina keessaniin teessanii gaarii dha. Bara 1992 waan nu gootan ni yaadattuu laata ? Yoo galuu feetan mirga keessan. kana malee Oromoon qabeenya dhuunfaa keessanii miti.
Mallas duunaan warra hafe garaa laaffifachuuf xalayaa gaddaa barreessitan. Qaamoliin ABO walii galuuf walii gallaan ustan. Kun eenyummaa keessan akka gaariitti nuuf ibsa.
‘
-
dhugaassaa baale said,
Lenncoo baattii irraa bu,aa suummii keessaniin sumeessittan mallee shirra barsiiftannii dogogorre mallee hangoofii namma hin ajjeesissiifne warrii dhiigga oromoottiin qaama dhiqattan warri kissii oromootti middiyya hololaa banatan ofumma offissaaxilla shaneeffii qacaa jaladeemmtuu teessan wajjiin including lencoo latta kan milyoonaa 7 bankii ginbbi fudhate abbaa caalla latta okollaa dabaltte hunddi keessan guyyaan seerraafi dhihhaatan fagoo hin jiruu irbbuun taphaa mitti kunoo walnychaa jrttu kunis irbbuu kaleessa keessaa tokko ittii fuffaa
-
Abbaa Sanyii said,
Yaa Obbo Leencoo Lataa fi Obbo Diimaa Nagawoo, hojiin keessan makmaaksa Oromoo tokko wajjin wal natti fakkaate. Kunis, “dhallaan Jalddeessaa yoo lafa taa’u hin argamu, yoo muka koru/yaabu malee” isa jedhamu. Jalddeessi hudduun luqqa’aa akka tahe otu yeroo hundaa lafa taa’e hin beekamu jechaadha. Isinis, balleessan keessanillee irra darbamee kabajaan taa’aa, jedhamtanii diduudhaan seenaa keessan balleessaa jirtu mitii? Otu akkuma jedhamtani calistanii teessaniittu tahe seenaan keessaan inni xuriin kuni ammatti akkas dafee gadi hin bahu ture. Yoo bahes dhiifatama argattu ture. Amma garuu akkuma Lukkuun/Handaaqqoon haatee haatee han mormashee kutu baafte jedhani ofiidhuma keessan seenaa keessan isa qabsoo Oromoof gufuu tahaa ture baasaa jirtu. Kunimmoo dhiifatama isiniif hin goosisu.
Diina biratti fudhatama arganna, tayitas arganna jettanii seenaa qabsoo Oromoofi han mataa keessanii balleessuun itti gaafatama caalu akka fidu beekuu qabdu. Waaqayyo galgala keessa dogoggorarra deebisee akka karaa sirriirra isin haadeebsu nan isiniif hawwa.
-
Caattoo said,
Bishan ya’utu issaa ciissuu sochoossaa, Oromon ossoo akkas sossoocho’erra ta’e eessaa geenyee.
Galatooma.
-
Truth said,
@Dhuugaasaa Baalee:
It seems you are neither from OLF nor from ODF. Most probably U are a habesha want to use the difference between Oromoos as an opportunity to finish us. Nuti oromonni ilaalcha siyaasaan adda adda taanu illee diina duubaa dhufaa isa akka kee irratti garuu tokkummaan qabsoofna. Oromonni OPDO keessa jiran illee habashaa akka kee usanii hin ilaalan. Akkanumaan hindhama’iin nuti aadaa dimokiraasii waan qabnuuf garaagarummaa keenya ifatti baasnee walitti dubbanna malee waraana ka biraa waliratti hinbannu.
-
Oz said,
Ammas ololla hintanee ummataa oromotittii mahimittuu kori asit yokkan Australia godhammee kan lencoo battin gegeefamee Namaa hangamittuu ithirmattee .? Masobittuu hariallee Ummatta oromo gowoomissu baribaduu ^ umman oromo kani Australia kessa jirru kummatammati lakkawamma Ammass warri dhaqeess jallallafii hindhqenee hinsobinna sobinn kandurruu issin gaha Bittamitotta Garra , demmaa galla live oromo people alone


text:
Caamsaa 31,2013 Fifinnee
Jiraattota magaalaa Finfinnee kanneen ta’an Oromooti jireenya nagaa jiraatanii fi sabboonummaa qaban humna ergamtoota Wayyaaneen adamfamaa akka jiranii fi hidhaa hin beekamnetti geeffamaa akka jiran gabaasi Qeerroo Finfinnee addeessa. Hanga ammaatti Oromooti maqaan isaanii argamee fi bakka amma jiraatanii irraa hidhaman keessaa gariin akka armaa gadiiti.
1.Tasfayee Lamuu
Bakka Dhalootaa-Lixa Wallagga
Bakka irraa hidhame Buraayyuu
2.Addisuu karrayyuu(Weellisaa)
Bakka Dhalootaa-Wallagga lixaa
Bakka irraa hidhame-Sabbataa
3.Dassee Lamuu
Bakka dhalootaa-Tullu Boolloo
Bakka Jireenyaa-Alam Ganaa(Miseensuma Mootummaa wayyaanee kan taheedha)
4.Birraa Margaa
Bakka Dhalootaa-Arsii
Bakka irraa qabame -Finfinnee(Duraan nama hidhamee bahe,Dabballee dhaaba ABO kan turaniidha.)
5.Dhaabaa Abdulqadir
Bakka Dhalootaa-Baalee
Bakka irraa qabame-Finfinnee
6.Shaashoo Iddoosaa
Bakka Dhalootaa-Kibba Lixa Shawwaa
Bakka inni jiraataa ture jiru-Buraayyuu
Kannaan hafanis Qeerroon jala bu’ee gabaasa qabu dhiheessa.


text:
Carbon dioxide
Carbon dioxiden kuniin kemikala kompawindii kan atomii carbon tokko fi oxygen lama ofii kessa qaba. Yerro bayee kemikala formula isaa CO2 tiin bekamaa. Kompoundiin kuniin Atmosferra lafa kessatti diqenaan persentii tilmamaan 0.038% ta'uun yoo jirattu, kunii immo greenhouse gaz bayyee barbachisaa dha. Akkatta solid isaa kessatti dry ice yokan cabbii goggaa jedhame bekama. Innis kutta gudda marsaa carboniit. cycle]].
Chemical fi physical properties[edit | Lakkaddaa jijjiiri]
Carbon dioxidiin gazii qalamu hin qabne yoo ta'u, yoo bayyinan gara kessatti afuuran fudhatamee (kunis waan hamma ta'e dha sababis rakko asphyxiation fiduu danda'a), dhandhama hamma afaan kessatti fi warranumma funaan fi qonqo kessatti fiduu danda'a. Kunii immo kan dhufuu yoo gaziin kuni mucous membrane fi saliva kessatti walit makame, carbonic acid jajjaba hin tanee ummu dha. Namii tokko dhugatti carbonate ofii kessa qabu (leslasa fi ambo'a) dhugee agasa'u yoo yalle, waani akkana itti dhaqabu danda'a.
Densityiin gaz kana standard temperature and pressure kessatti hanga 1.98 kg/m³ yoo ta'u, kunii immo density qillensa harka 1.53ttin calla. Molekuliin carbon dioxide (O=C=O) bond harka lama lama ofii kessa qaba, akkasumas fakkin isaa dagale tokkon (linear) dha. Dipole elektriki hin qabu. Akka oxidized ta'etti (oxygen ofii kessa qabuti), gaziin kuni waantotta birra wajjin dafee walitti hin makamu, akkasumas kan gubachu danda'u niti.
Dhibaa atmosferra sirri (normal) (1 atm) fi temp. −78.5 °C irratti, carbon dioxidiin osoo fesashit hin jijjiramiin akkatta solid irra gara akkatta gaziit akkatta sublimation jedhamuun yokan gazii irra gara solidiit akkata deposition jedhamuun jijjirama. Akkatan solid isaa maqaa "dry ice" yokan "cabbi goggoga" jedhame bekama. Carbon dioxidiin fesashi ta'e kan umamuu yoo dhibaan 5.1 atm callu dha. Qabxiin sadii isaa dhibaa 416.7 kPa irratti -56.6 °C yoo ta'u, akkasumas critical point isaa 7821 kPa irratti 31.1 °C dha.


text:
Gargaarsa ati barbaaddu argachuuf maloota kanneen keessaa kam iyyuu fayyadami.
· Onlaayiniin gaaffii kee dhiyeessigargaarsi addaa kan sibarbaachisu yoo ta’e
· Bilbila__ bilbili 703-594-2168 Sagalee baga nagahaan dhuftee afaan Ingiliffaan waraabbamee jiru ni dhageessa; Achirraan erga sagalee dhageesseen booda ergaa kee barreessi. Hiiktotni afaanii deebii akka kenninu nu gargaaru.
· Ati ofii keetii- mana barnootaa daa’ima keetii qaaman daawwadhu. Namni afaan ati dubattu beeku argamuun isaa hamma kana amansiisaa miti. Haata’u malee hojjetaan odeeffannoo sassaabuun sigargaaruuf jecha poostarii fi gaafannoo adda addaa ni fayyadama.
Dhimmoota hunda keessatti, kanneen armaan gadi akka ati kennitu ni gaafatamta.
o Maqaa kee fi maqaa daa’ima keetii;
o Mana barnootaa daa’ima keetii, kutaa barnootaa, fi maqaa barsiisaa isaa;
o Nama dhuunfaa ati isa waliin dubbachuu barbaaddu, fi mata duree waa’ee ati mari’achuu barbaaddu (maqaa yookin hojii isaatin) Fi
o Lakkoofsa bilbila keetii fi yeroo ati irra caalaatti itti argamuu dandeessu.


text:
Artistootii Afrikaa sadeen badhaasa OSCAR kana moohaan:intala Keneyaa ta ganna 21,ta Amerikaa New Meksico jiraattu,Lupita Nyong'o fi namicha ganna 36, maatiin isaa Naayjeeriyaa dhufee innii amma Loondon,,jiraatu Chiwetel Ejoifor qooda isaan fiilmii garbummaa ganna kudhanii lamaa,”12 Years a Slave” keessaa qabaniif moohatan.
Fiilmiin dhibiin badhaafamuuf labsaman American Hustle""Gravity""12 Years a Slave,"Captain Phillips,"Dallas Buyers Club,""Her,""Nebraska,"The Wolf of Wall Street," fi" Philomena," fa.
Fiilmii Philomena" keessaa Judi Dench "Gravity,” keessaa Sandra Bullockii fa. Meryl Streep qooda isiin “August fi Osage County” keessaa qabduuf badhaafmati.
Warrii kun Gurrandhaalaa 2,2014tti Los Anjelsitti badhaasa fudhata.


text:
Tectonic plate
Plate tectonics (Afaan Greek tektōn jedhamu irra kan dhufee yoo ta'u hikaan "ijarra" jechu dha) kuni immo yadda geology kessatti sochii lafa lithosphere planeta kenya kessatti argamu jechuu dha. that has been developed to explain the observed evidence for large scale motions of the Earth's lithosphere. Yaddi kuni immo yadda durii kana continental drift walakka 1ffa century 20ffa ba'e fi yadda seafloor spreading kana bara 1960ffa kessatti guddatte kan ofii kessa qabu fi kan irratti hunda'e yoo ta'u, yaddi tectonic plate yadda lachu fayyida alla gochu danda'erra.
Gubban kessa lafa qoqqodama (layer) lama qaba: kan kessa tokko lithosphere gubbatti argamu yoo ta'u ofii kesssa immo crust fi gubba mantle jabba ofii kessa qaba. Jalla lithosphere immo asthenosphereit argama. Solid ta'ulle, yoo walitti madallan asthenospheriin viscosity fi shear strength diqqa qaba, akkasumas akka fesashi (geological time scalen) gaddii jiggu (lola'u) danda'a. Mantliin jalla kana asthenosphere jalatti argamu garu bayye jabba dha. Haa ta'u malee kuniin waan temprecherii qabana'a ta'ef miti, kuni waan dhibaan gudaan waan jirruf.
Lithospheriin tectonic platesit qoqodame argama. Akka Planeta kenya (Earth)iit immo tectonic plate guggudo torbaa fi diddiqo bayyetti jirra. Qoqqodama Earth kana ilalufi — Qoqodama Tectonic Plate ilalla. Platiin lithosphere asthenosphere gubbatti nana'u. Pletonii kuni ademsaa plate tokko fi kan birra irratti hunda'udhan dangaa saditti qodamu: kunis tokko; convergent yokan danga walitti ademani (walitti dhufaan), lamma; divergent yokan danga gargari ademani, fi sadi; transform (walii irra dabran) jedhamani qoqodamu. Chocho'a Lafa, volcano, ijjarama gara, fi oceanic trench hundinu danga plate irra kan ka'e umamuu. Ademsii plate bayyinan speed 0.66 hanga 8.50 centimeters per year ta'a.


text:
Fk
Ijoolleen dhufte.
Ijoolleen kudhan walfaana dhufte.
Ijoolleen kurnan torbaan tokko dura dhufte sun, reefu galte.
Matimoota himmeen sadeen keessa jiran beekuun nama hin dhibu, gochi raaw'atame maal akka taheefii eenyuun akka raaw'atame hubachuudha, gaafilee kanatti aanaan gaafachuudhaan. Matimoota himmeen sadeenii beekuun ni dandayama.
Gaaffii
Eenyuutu dhufe?
Eenyuutu walfaana dhufe?
Eenyuutu reefu gale?
Deebiin
Ijoolleen
Ijoolleen kudhan
Ijoolleen kurnan torbaan tokko dura dhfte sun,
Himmeen sadeenu matiomoota ifatti mul'atan if keassa qaban. Matimoonni bifa kanaan hima keessatti mul'atan, matimoota ifa jireenyyi jedhaman. Himmeen matimoota ifa jireenyyii if keessa hin qabnees ni jiran. Matima ifa jireessa if keessa dhabuu jechuun ammoo, matimni hin mul'atu jechuudha malee, himni matima hin qabu jechuumiti. Himni matima hin qabne waan hin jirreef matima ni qabaata. Matimni saa ammoo, kan ifatti hin mul'anne tahuun ni mala. Matimoonni hima keessatti ifatti hin mul'annees, matimoota dhokotoo jedhaman. Himmeen matimoota dhokotoo if keessaa qaban bifa kanatti aanuun qindaawan.
Fk
Deeme.
Kuftee gangalatte.
Gali!
Fidaa!
Fudhatan.
Gaafadhe.
Rifannaan rafne.
Ni beekan.
Dirree keessatti kubbaa taphachaa jirti.
Deema dhuftee mana geenyaan jiyde.
Matimoota himmeen kanneenii beekuudhaaf, "eenyu" jennee gaafachuudhaan arkanna. Deebiin gaaffii tanaaf arkannu, matiama hima suniiti taha. Matimoonni himmeen kurnaniitiis kanneen asii gaditti tarrifaman tahan.
Inni
Isiin (ishiin)
Ati
Isin
Isaan
Ani
Nuti
Isaan
Ishiin (isiin)
Inni
Matimummaan sadarkaa jechaa ykn jechoonni hima keessatti itti hirmaatan malee, irroommii jechoota jibir(muraasa) qofaaf kennemeemiti. Jechi hima tokko keessatti matimummaadhaan hirmaatu, hima biraa keessatti sadarkaa biraatiin hirmaachuu ni dandaya.